
O scurtă biografie 


Ma Ananda Moyi s-a născut la 30 aprilie 1896, 
cu douăzeci de minute înainte de răsăritul 
soarelui, la Kheora, în districtul Tripura (un sat 
care actualmente face parte din Bangladesh). 
Pe tot timpul nașterii, mama nu a simțit niciun 
fel de durere. Copilul s-a născut fără să plângă. 
De altfel, se spune că nu a plâns niciodată, 
decât de fericire. De aceea a fost cunoscută 
sub numele de Ma Ananda - Cea Plină de 
Beatitudine. Părinţii săi, Sri Bipin Bihari 
Bhattacharya și Srimati Mokshada Sundari 
Devi,  adoratori 
fervenţi ai lui 
Vishnu, i-au 
dat numele de | 
Nirmala Sundari | 
Devi (Frumusețea 
Imaculată). | 

Întreaga] 
copilărie, Nirmala 
a avut grijă 


4 Ma Ananda Moyi 
de frații săi mai mici, de aceea a consacrat 
foarte puțin timp învățăturii: doar doi ani la 
şcoala primară. Educația religioasă a fost, de 
asemenea, rudimentară, însă ea își însoțea 
tatăl la toate ceremoniile religioase și cânta 
alături de el cântece sacre. 

Din când în când, părinții observau cu 
îngrijorare cum fetița devenea total absentă 
față de lumea din jur, privirea îi rămânea fixă 
și pierdută, iar trupul ei părea ca și cum ar fi 
inert. Revenea foarte greu din această stare 
de profundă interiorizare care se manifesta 
spontan, uneori chiar atunci când se afla în 
mijlocul unei acțiuni sau unui joc. 

În anul 1909, când avea aproape 13 ani, s-a 
căsătorit cu Ramani Mohan Chakravarty, 
cunoscut mai târziu sub numele de Bholanath. 
Soțul ei, pe care Nirmala îl considera ca pe un 
tată, era un om deosebit, care și-a privit tot 
timpul soția ca pe un adevărat Ghid spiritual. 

În anul 1918, Nirmala și soțul ei s-au mutat la 
Bajitpur. Aici, Nirmala s-a dăruit definitiv căii 
ascezei. Până în anul 1926, ea și-a urmat cu 

perseverenţă practica spirituală, dobândind 
succesul în toate tehnicile spirituale prescrise 
de Scripturile Sfinte. În această perioadă 
se hrănea doar cu trei boabe de grâu pe 
zi și petrecea luni întregi într-o retragere 
totală. Din decembrie 1926, Ma a început să 
călătorească în întreaga Indie. 

Pretutindeni, prezența sa a declanșat o 
intensă efervescenţă spirituală prin activități 
gen: rugăciuni, meditații, conferințe, 
ceremonii. A dus viața pelerinilor hinduși și a 
respectat tradiția de a nu rămâne mai mult de 
câteva zile în același loc. 

Primea pe oricine îi căuta ajutorul: tineri sau 
bătrâni, bogaţi sau săraci, hinduși sau străini. 
În prezența ei, contradicţiile religioase se 
dizolvau de la sine. Indiferent de interlocutorul 
său, musulman sau hindus, occidental sau 
oriental, găsea modalitatea ca acesta să-i 
înțeleagă mesajul și să se îndrepte cu mai 
multă aspirație către Dumnezeu. Ea spunea: 
„În casa Tatălui meu sunt mai multe camere 
și nu uitaţi niciodată că toate au o singură 

calitate: sunt camere în casa Tatălui.” Celor 
uimiți de faptul că Ma cunoștea conținutul 
cărților de filosofie și esența tuturor căilor 
spirituale, ea le răspundea: „Există o mare 
carte a vieţii. Pentru cel care a studiat-o 
în profunzime, toate adevărurile științei și 
filosofiei se revelează.” 

Atitudinea lui Sri Ma față de discipolii săi 
varia de la o extremă la alta, în funcție de 
circumstanţe. Ea se manifesta atât ca o fetiță 
jucăușă, cât și ca o mamă foarte severă. 
Pentru toţi cei care o întâlneau, era precum 
o oglindă care obiectiva adevărata natură 
a interlocutorului său, indicându-i calea 
către descoperirea tuturor potenţialităților 
misterioase ale ființei sale. 

În vara anului 1948, o femeie a venit la Sri 
Ma și i-a spus: „Mai întâi a murit soțul meu. 
Am fost foarte tristă, dar am trecut peste 
suferință, pentru că aveam o fiică minunată, 
pentru care trebuia să fiu tare. Când fiica mea 
a împlinit 12 ani, s-a îmbolnăvit și a murit. De 
atunci nu-mi mai pot afla liniștea. Era tot ce 

aveam - atât de frumoasă și atât de tânără! 
Mi-a fost luată când abia își începuse viața. De 
ce m-a părăsit? Nu pot să înțeleg. Un timp am 
lucrat într-un orfelinat. Gândeam că, dacă nu 
mai am un copil al meu, aș putea să-i îngrijesc 
pe cei lipsiți de dragostea maternă. M-am 
atașat de acei copii și ei de mine. Dar rana din 
inima mea nu s-a vindecat. Nimic nu mă ajută. 
Îmi vreau copilul înapoi. Ce să fac?” 

Sri Ma i-a răspuns: „În primul rând, trebuie 
să știi că suferinţa este cauzată de sentimentul 
de «eu» și «al meu». Tu spui: «Fiica mea a 
murit” și suferi. Dar cine ești tu? Află cine ești. 
Ea era fructul trupului tău. Atâta vreme cât te 
identifici cu trupul tău, suferința va continua 
să existe. Este ceva inevitabil. Te afectează 
pentru că tu crezi că acest copil era al tău și 
l-ai pierdut. Și mai trebuie să știi un lucru -— 
întreaga suferință este datorată separării și 
îndepărtării de Dumnezeu. Când ești cu EI, 
suferința dispare. Lasă gândurile să se îndrepte 
către El. Amintește-ți că fiica ta este acum cu 
El. Cu cât te vei gândi mai mult la Dumnezeu, 

cu atât vei fi mai aproape de ea. Dacă trebuie 
să plângi, să o faci de dorul Lui. Așa cum 
există flori care mor înainte de a da naștere 
fructelor, așa și unii oameni mor tineri. Pentru 
un timp, Dumnezeu ţi-a încredințat copilul 
pentru a-l îngriji. Acum l-a luat la El pentru ca 
El să îl îngrijească în continuare. Într-o zi vei fi 
și tu acolo. Până atunci gândește-te mereu la 
Dumnezeu și vei fi aproape de fiica ta. 

De unde știi că fiicei tale nu îi este mai bine 
acolo unde se află? Și mai trebuie să știi că la un 
anumit nivel, totul este Sine; nu se mai discută 
despre viață și moarte. Cine se naște? Cine 
moare? Totul este Sine. Aceeași minte care se 
identifică cu trupul se poate îndrepta către Cel 
Etern și atunci durerea pe care o resimte trupul 
va dispărea. Această lume oscilează între 
plăcere și durere; aici nu există stabilitate sau 
siguranță. Acestea se află numai în Dumnezeu. 
Cum pot exista amândouă: lumea și Cel Unic? 
Ei par a fi separați — lumea și Dumnezeu, dar 
atunci când este atinsă starea de desăvârșire 
spirituală, înţelegi că nu mai există decât unul. 

Ce înseamnă viața în lume, tu știi deja. Doar 
în Dumnezeu vei afla tot ceea ce există cu 
adevărat.” Maestra a făcut o pauză, după care 
a adăugat: „Eu sunt copilul tău.” 

Câteva luni mai târziu, aceeași femeie a 
venit la Varanasi în ashram-ul lui Ma. Părea 
mai tânără și mai fericită. „Am trecut peste 
durere. Când Ma mi-a spus: «Eu sunt copilul 
tău», a vorbit cu vocea fiicei mele. Mi s-a făcut 

părul măciucă și am avut un sentiment pe care 
nu-l pot descrie în cuvinte. Din acel moment 
rana din inima mea a început să se vindece. 
Am căpătat convingerea interioară că fiica 
mea este fericită acolo unde se află. Mi-am 
găsit pacea și liniștea.” 

Ma Ananda Moyi a supravegheat 
îndeaproape viața de ashram. La inaugurarea 
primului aşezământ spiritual, ea a spus: 
„Ashram-ul este un loc sfânt, în care gândurile 
omului sunt spontan îndreptate către 
Dumnezeu. Toți locuitorii ashram-ului trebuie 
să depună eforturi consecvente pentru ca, 
prin rugăciunile lor, prin sadhana zilnică, prin 
gânduri nobile și meditații profunde să mențină 
o atmosferă foarte pură, cu adevărat divină.” 

Ea considera că unicul scop al ființei umane 
este de a se uni cu Dumnezeu. Cel care a 
primit neprețuitul dar de a se naște sub 
formă umană trebuie să-și consacre forțele 
pentru a atinge acest ţel: „Vocaţia omului 
este comuniunea cu divinitatea”. Graţia 
lui Dumnezeu se manifestă permanent, 

revărsându-se neîncetat asupra oricărei ființe. 
Ea este mai presus de cauzalitatea și gândirea 
omenească. Omul culege roadele acțiunilor 
sale. Dacă vă slujiți tatăl, iar el, mulțumit 
de ajutorul oferit, vă dăruiește un cadou, 
acesta reprezintă fructul acţiunii voastre. Dar 
legătura și comuniunea profundă care există 
între Dumnezeu Tatăl și fiul Său nu depinde 
de vreo acțiune sau de modul uman de a 
atribui merite. Tatăl Ceresc, Dumnezeu - El 
este în toate acestea. Cum poate să existe 
vreo cauză sau rațiune omenească pentru 
revărsarea Graţiei Sale? Noi suntem ai Lui. El 
ne cheamă permanent pentru a ni se revela. El 
este cel care ne insuflă dorinţa ardentă de a-L 
cunoaște, aspirația frenetică de a-l fi alături, 
de a ne contopi extaziați cu Fiinţa Sa Supremă. 

Ma Ananda Moyi spunea că este necesar 
să înțelegem că totul se naște din El și că El 
există în tot. Tot ceea ce există, tot ceea ce 
ne înconjoară, noi înșine — Totul este Creația 
Sa. Dumnezeu Se ascunde în toate aceste 
forme. Revelarea Sinelui nostru profund și 

adevărat semnifică distrugerea voalurilor 
ignoranței și regăsirea, în contopire extatică, 
a lui Dumnezeu. Noi nu stăpânim cu adevărat 
nici măcar o respirație. Cu toate acestea, 
Dumnezeu ne oferă necondiționat libertatea 
în acţiune. Dacă folosim această libertate în 
acțiune pentru a aspira frenetic la comuniunea 
plenară cu Fiinţa Sa Supremă, înseamnă că am 
înțeles cu adevărat mesajul divin. 

Dacă un aspirant spiritual începe să adore 
o anumită formă a divinității, el va începe 
să vadă, într-o anumită etapă a practicii 
sale, existenţa acelei forme în tot ceea ce 
îl înconjoară, precum și în el însuși. Ulterior 
va realiza că toate celelalte forme în care 
Dumnezeu poate fi adorat sunt cuprinse în 
imaginea sa. 

El vede că Dumnezeul fiecăruia există 
în Dumnezeul său și, de asemenea, vede 
că Dumnezeul său există în Dumnezeul 
fiecăruia. El începe să simtă că „Dumnezeu, 
care sălășluiește în profunzimile inimii mele, 
sălășluiește, de asemenea, în tot ceea ce 

există. El este unic. În ape sau pământuri, în 
plante și animale - pretutindeni în întregul 
Univers domnește Preaiubitul inimii mele. Nu 
există nimic în afara Sa. El este mai mic decât 
tot ce poate fi mai mic și mai măreț decât tot 
ce poate fi mai măreț.” 

Datorită tendinţelor și nevoilor noastre 
înnăscute, fiecare dintre noi adoră o altă formă 
a lui Dumnezeu. Adevăratul progres spiritual 
depinde de intensitatea aspirației către El. 
Măsura evoluţiei noastre este reflectată în 
experiențele care ne sunt oferite de Celadorat. 
El nu este inaccesibil și nici separat de cel care 
Îl adoră, El doar Se revelează într-o infinitate 
de forme. ,A crede în El sub o anumită formă 
nu este de ajuns. Acceptă-L în nenumăratele 
Sale forme și moduri de existenţă, în tot ceea 
ce există. Aspiră la Întreg și acțiunile tale vor 
reflecta Întregul”, spunea Ma. 

Ma Ananda Moyi și-a încheiat această 
existență dăruită în întregime Voinţei Divine 
și sprijinirii fiinţelor care aspirau să evolueze 
spiritual la Hardwar, în 27 august 1982. 


Sfânta cea plină de Beatitudine 


În prezent, Sri Ma Ananda Moyi este 
recunoscută ca o personalitate de mare 
renume spiritual. S-a născut acum o sută de 
ani și a murit la vârsta de 86 de ani. Cu toate 
acestea, nu se poate afirma că limitările 
corpului fizic i-au condiționat libertatea. 
A rămas aceeași în orice circumstanţă. 
Era încarnarea unei fericiri împăcată cu ea 
însăși, ce cucerea inimile tuturor celor care 
se apropiau de ea. Avea o personalitate 
misterioasă și rezervată care scapă înțelegerii 
umane și, totuși, era atât de plină de iubirea sa 
compasivă față de toate fiinţele vii pentru care 
părea mai apropiată decât orice alt prieten, 
oricât de amabil ar fi fost. A fost o maestră 
a cărei ghidare o căutau atât cei cu studii 
superioară, cât și cei simpli, atât bătrânii, cât 
și copiii, atât oamenii din culturi îndepărtate, 
cât și cei din ţinuturile natale. 

Deși a călătorit continuu, parcă era prezentă 
în orice casă și nimeni nu îi era străin. 

De-a lungul și de-a latul Indiei și dincolo de 
granițele sale afost considerată personificarea 
viziunilor interioare ale Adoratei Mame Divine, 
atât de prezentă în inimile adoratorilor. 
În Dacca, unde a primit pentru prima dată 
recunoașterea a ceea este, era cunoscută ca 
„Manush Kali”, adică „încarnarea vie a lui Kali”. 
Kali este zeitatea guvernatoare a Bengalului, 
ceea ce ne face să înțelegem rostul acestui 
nume. Când a plecat din Bengal și a vizitat alte 
provincii, prezența sa a determinat același tip 
de reacție, chiar de la prima sa apariţie. Pe 
malurile râului sacru Narmada era salutată ca 
„Devi Narmada”. În Madurai, mulțimile venite 
din toate părțile și care așteptau timp de ore 
în șir pentru a o putea vedea câteva momente, 
o numeau „Zeița Minakshi”. În Punjab i s-a 
fost oferit același loc de onoare pe care îl are 
Sfânta Scriere, Granth Sahib. În Vrindavan, 
respectatul Mahatma, Shree  Haribabaji 
Maharaj, a perceput-o ca fiind propria sa 
zeitatea venerată, Domnul Gauranga. Devoţii 
lui Sri Udiyababaji Maharaj, numiţi sindhi, 


18 Ma Ananda Moyi 
au omagiat-o considerând-o personificarea 
zeității lor, Jhoolelal. 

Un credincios musulman, în timpul 
meditațiilor sale, obișnuia să aibă o viziune cu 
ea ca fiind un taj deasupra capului său, iar un 
credincios creștin a afirmat în mod spontan că 
„acum avem un chip pe care i-l putem atribui 
lui Dumnezeu”. 

Femeile simple din regiunile înalte din 
Almora îi spuneau: „acum că te avem cu noi 
nu mai trebuie să mergem la templu”. 

Un vizitator, ziarist irlandez, a întrebat-o 
cu sinceritate, „Fac bine crezând că 
dumneavoastră sunteți Dumnezeu?” Sri 
Ma a răspuns, „Nu există nimic în afara Lui; 
toată lumea și toate lucrurile nu sunt decât o 
formă a lui Dumnezeu. Și tu ești tot o formă 
a lui Dumnezeu. În același mod, El a venit aici 
prin tine pentru a oferi darshan”. Ziaristul a 
insistat: „Care este menirea dumneavoastră în 
această lume?” Sri Ma a răspuns: „În această 
lume? Nu sunt nicăieri. Sunt eu însămi, cea 
care mă odihnesc în mine însămi.” 

În aceeași conversație, irlandezul a spus 
„sunt creștin”. Sri Ma a răspuns: „Și eu sunt 
creștină, musulmană, ce vrei tu.” 

În general, surâsul inimitabil al lui Sri Ma 
dezarma toate întrebările referitoare la 
identitatea sa. Odată a răspuns îndoielii 
unei credincioase cu aceste cuvinte: „Ce 
întrebare copilărească. Oamenii au diferite 
viziuni asupra zeilor și zeițelor (în mine) în 
conformitate cu propriile lor predilecții. Ceea 
ce am fost înainte sunt și acum și voi fi și de 
acum înainte. Sunt orice ai putea gândi tu sau 
orice alt om că sunt. De ce nu privești lucrurile 
din această perspectivă? Aspiraţiile (celor 
care caută Adevărul n.n.) au făcut să apară 
acest trup. Cu toții l-aţi dorit și, prin urmare, 
l-ați găsit. Asta e tot ce aveți nevoie să știți.” 

Richard Lannoy, un discipol mai vechi, a 
rezumat prin intermediul unei propoziții 
lămuritoare forma în care Sri Ma este 
prezentă printre noi: „Există, fără îndoială, 
ceva neobișnuit, ceva special, o calitate 
nedefinită care se apropie totuși de ceea 

ce este și care poate fi definit din punct de 
vedere uman, ce face ca un adjectiv precum 
«uman» să fie inadecvat pentru a fi aplicat în 
cazul ei, și «divin» să pară ceva excesiv. Toţi 
cei care au cunoscut-o știu că era pur și simplu 
unică... De-a lungul vieţii sale a reprezentat și 
a manifestat culmea perfecțiunii fără niciun 
efort.” 


Copilăria și căsătoria 

Sri Ma Ananda Moyi s-a născut în sânul 
unei familii de brahmani credincioși, o familie 
prestigioasă, dar nu opulentă. l-au dat numele 
de Nirmala Sundari Devi, care se traduce ca 
„frumusețe imaculată”, și care s-a dovedit 
că i se potrivește dat fiind faptul că micuța 
a fost de mic copil o fetiță adorabilă. Micuța 
Nirmala, o fetiță veselă și fericită și-a petrecut 
copilăria în mediul rural. Era favorita tuturor 
- gata mereu pentru a oferi orice ajutor celui 
care i-l cerea. Tot satul, alcătuit în majoritate 
din familii musulmane, i-a dăruit iubirea și 
afecțiunea sa, care a dăinuit de-a lungul anilor. 

Și în prezent, cei din satul musulman Kheora 
se referă la ea cu apelativul „Ma a noastră”. 
Tatăl lui Sri Ma era un devot vishnuit. Era 
renumit pentru cântecele devoționale pe care 
le interpreta cu vocea sa melodioasă ce nu a 
încetat niciodată să atingă inimile celor care îl 
ascultau. Uneori era comparat cu Ramprasad, 
bardul sfânt din Bengal, despre care se crede 


Ma Ananda Moyi, împreună cu tatăl, 
mama și soțul ei 

ERP E 
TA er a 
4 ETR m 


pp E, m ME = 
Sri Ramprasad 


că prin cântecele sale inspirate a invocat 
prezența Mamei Kali. Mama lui Sri Ma era o 
femeie amabilă, cu o fire cinstită, pe deplin 
dedicată familiei. Faptul că nu era la fel ca alte 
femei a devenit evident odată cu trecerea 

timpului. Mulţi și-au amintit de ea ca Swami 
Mukhtananda Giri, cea care purta o haină de 
culoare ocru și care o însoțea pe Sri Ma în 
călătoriile sale. 

Avea abia 13 ani neîmpliniți când Sri Ma s-a 
căsătorit cu Sri Ramani Mohan Chakravarty 
din Atpara. Familia acestuia era din tradiția 
Shakti-upasana. Familia fratelui mai mare al 
lui Ramani Mohan, Sri Revati Mohan, și soția 
sa, Pramoda Devi, au primit-o ca fată în casă. 
A rămas cu ei aproape patru ani, în timp ce 
Ramani Mohan era când în Atpara, când în 
Dacca. De la o copilărie lipsită de griji în casa 
părinţilor săi a trecut la o viață epuizantă cu 
muncă fizică destul de dură, într-o atmosferă 
de disciplină restrictivă. Gătea, făcea 
curățenie, aducea apă, avea grijă de copii 
și o servea pe cumnata sa în toate modurile 
posibile. Acest gen de muncă este specifică 
femeilor de la ţară atât în India, cât și în multe 
alte regiuni ale lumii. Sri Ma a manifestat în 
aceste condiţii o supunere totală și a rămas 
mereu veselă, binevoitoare și dispusă să 

suporte greutățile celorlalți. 

Nicio muncă nu o putea introduce în rutină. 
Temperamentul său senin și echilibrat nu s-a 
modificat niciodată, chiar dacă avea uneori 
parte de un tratament nedrept sau cu lipsă 
de respect din partea celor mari. În realitate, 
comportamentul fericit și lipsit de griji al 
tinerei căsătorite a trezit chiar o anumită 
neliniște noii sale familii, aceștia considerând 
că avea „o minte mai simplă”. 

Și în copilărie le-a provocat acest gen de 
neliniște părinţilor, care se întrebau dacă nu 
cumva micuța avea o inteligență sub medie, 
având în vedere că nu era deloc poznașă și 
jucăușă ca ceilalți copii. Celor apropiaţi de 
Sri Ma le-a luat ani buni să-și dea seama că 
ea avea obiceiul de a rosti mereu fraza ,,Jo 
ho jaye”, care se traduce prin „lasă să se 
petreacă ceea ce trebuie să se petreacă”. 
Chiar și persoanelor educate le-a luat mult 
timp să înțeleagă că Sri Ma era ascultătoare 
dar nu supusă sau influenţabilă. Infinita sa 
compasiune se transforma în preocupare 

pentru cel care ajungea în raza sa de acțiune: 
atât familia, vecinii, servitorii, cât și animalele 
sau plantele au simțit atingerea magică a acelui 
interes înnăscut pentru binele lor. În plus, 
avea un simţ al umorului mereu activ și jucăuș, 
ce puncta maniile celor care o înconjurau 
și îi oferea atât ei, cât și numeroșilor săi 
prieteni, o distracţie liniștită. Ea nefiind totuși 
răutăcioasă, nu a râs niciodată de nimeni. Era 
înconjurată mereu de o aură de perfecțiune 
dar în așa fel încât nu i-a umbrit niciodată pe 
cei din preajma sa. Dimpotrivă, cu atitudinea 
sa amabilă și surâsul ei viu câștiga simpatia 
tuturor celor cu care intra în contact. 

La vârsta de 18 ani, Sri Ma, cu consimțământul 
comun al ambelor familii, pleacă la Ashtagram 
și rămâne alături de soţul ei, în locul în care 
lucra acesta. Ani mai târziu, Sri Ma obișnuia 
să vorbească despre soțul ei folosind numele 
de „Bholanath”, drept pentru care și noi vom 
folosi acest nume pentru el. Când a sosit la 
Ashtagram, mama ei i-a spus că trebuia să îi 
acorde soțului ei același respect și supunere 

pe care i le oferise tatălui său. 

De-a lungul vieții ei, Sri Ma a dovedit că ține 
mereu cont de sfaturile blânde ale mamei 
ei. Bholanathji s-a bucurat de un tratament 
cordial și respectuos, care era încântător. 
Putem spune că pe umerii săi a căzut 
responsabilitatea unui tutore ce avea în grijă o 
comoară prețioasă. Această responsabilitate 
a purtat-o cu cinste, de-a lungul întregii sale 
vieți, până la moartea sa, care a murit în anul 


1938. 
Se spune că viața matrimonială a lui Sri 

Ma și Bholanathji s-a derulat în puritate și 
într-un perfect celibat. Bholanathji a fost 
însă încântat de tânăra și frumoasa lui soţie, 
care era dispusă să îi îndeplinească cele mai 
mărunte cerințe cu un calm exemplar. Vecinii 
și prietenii săi apropiaţi afirmă că el era pe 
deplin mulțumit de modul în care se petreceau 
lucrurile în cadrul familiei. 


Practica asiduă a tinerei Nirmala 


Bholanathji a fost transferat de la 
Ashtagram la Bajitpur. Bajitpur a dobândit o 
importanță deosebită pentru devoţii lui Sri 
Ma prin faptul că este locul în care ea a trecut 
prin multe sadhana-e intensive. Modul în care 
s-au petrecut lucrurile este expus cu propriile 
sale cuvinte: „Într-o zi, în Bajitpur, am mers ca 
de obicei la iazul din apropiere să îmi fac baia 
zilnică. În timp ce îmi vărsam apă peste creștet 
am auzit o voce (kheyala) care m-a întrebat 
dacă aș vrea să interpretez un rol de sadhaka. 
Și așa a început lila.” Aceste două cuvinte, 
folosite atât de des în referire cu privire la 

Sri Ma, este necesar să fie însoțite de câteva 
lămuriri. Kheyala poate fi explicat cel mai bine 
prin termenul „gând spontan”, care diferă de 
un act de voință sau de vreo dorință ce are o 
finalitate anume. Ca regulă generală, putem 
spune că acest fenomen lua formă plecând de 
la necesitățile celor din jurul ei. Uneori, kheyala 
putea să fie provocată de cereri repetate sau 
chiar reorientate. Sri Ma părea să fie fericită 
cu oricare dintre rezultatele obținute în urma 
acestor kheyala ale sale. Lila s-ar putea traduce 
ca „joc plin de încântare”. Lila definește Jocul 
Divin, în care Divinitatea vede Creația ca un 
joc în și prin care se manifestă spontan, într-o 
deplină libertate. 

Pentru Sri Ma, kheyala apărea simultan cu 
acțiunile zilnice pe care le avea de realizat. 
Pe timp de noapte făcea curățenie în camera 
ei și în celelalte, ardea tămâie și înconjura 
casa cu un băț în mână. Avea grijă de ce avea 
nevoie Bholanathji când se întorcea de la 
muncă, chiar și de detaliul de a-i pregăti hukka 
(narghilea n.n.), ca să fumeze după cină. După 

ce Bholanathji se făcea comod, îi cerea voie să 
realizeze o mică sadhana, pe care el o încuviința 
cu încântare. Atunci Sri Ma se așeza pe podea 
într-un colț al camerei sale și începea să recite 
„Hari Hari Hari”..., fără vreun alt motiv decât 
acela că învățase de la tatăl său să incanteze 
acest nume sacru încă din copilărie. 

Se știe faptul că Sri Ma, între 17 și 25 de ani, 
a început să intre în stări de transă, recitând 
aceste nume sacre, în timp ce trupul său se 
rigidiza complet. Există relatări care afirmă 
că oamenii au văzut imagini ale zeilor și 
zeițelor „ieșind din trupul ei” când avea 
22 de ani și recita mantra-e. Bholanathiji o 
vedea cum era gradat absorbită într-o lume 
interioară, plină de fericire. După un timp, a 
văzut-o cum realiza anumite posturi yoga sau 
asana-e. Prima dintre acestea a fost probabil 
siddhasana. Bholanathiji știa evident că ea 
nu avea cunoștințe anterioare de yoga sau 
despre asana-e yoghine și a observat că se 
lăsa pur și simplu inspirată, pentru a le realiza. 

Într-o zi i-a spus: „De ce rostești mereu Hari”? 

Noi nu suntem vishnuiți”. Sri Ma l-a întrebat 
atunci dacă e bine să spună „Shiva, Shiva”, iar 
el a fost mulțumit de răspunsul primit. 
Schimbarea numelui recitat nu i-a influențat 
sadhana. Sri Ma spunea că nu contempla 
forme vizuale precise atunci când repeta 
aceste cuvinte sacre. Sunetul interior 
perceput era același în toate cazurile. Trupul 
ei era atât de sincronizat cu ritmul universal al 
acelei forțe care există în toată manifestarea, 
încât era ca un instrument cu care ea cânta 
această muzică cosmică. Părea că fuzionează 
cu sunetul literelor pe care le pronunţa; 
întregul său trup se mișca ritmic ca și cum 
s-ar fi angrenat într-un dans cu o coregrafie 
extraordinară condusă de o putere interioară 
misterioasă. Uneori rămânea abandonată 
timp de mai multe ore, complet liniștită și 
total absorbită în starea de fericire interioară. 
În asemenea cazuri, trupul ei emana o 
strălucire care era perceptibilă și pentru ochii 
celorlalţi. Bholanathji o contempla captivat, 
fără nicio îndoială asupra autenticităţii 

peste comentariile răutăcioase ale unor 
vecini de-ai săi, care nu reușeau să înțeleagă 
faptul că asistau în realitate la revelarea unei 
personalități spirituale de excepţie, care era 
inspirată să se manifeste în rolul de sadhaka. 
În timp ce practica astfel de acțiuni, se 
descria ca fiind în același timp adoratoarea, 
obiectul adoraţiei și actul adoraţiei. Mai târziu 
avea să declare: „Personalităţile și formele 
zeilor și ale zeițelor sunt la fel de reale ca și 

trupurile noastre. Ele pot fi percepute cu 
ajutorul simțurilor interioare purificate prin 
iubire și adorație.” 

Sri Ma a practicat cu intensitate aceste 
tehnici specifice aproape șase ani; în această 
perioadă s-a inițiat singură, într-un mod 
sistematic. Bholanathji a înțeles că se află 
în prezența unei încarnări foarte speciale a 
Puterii Divine, acceptând să fie inițiat de Sri 
Ma, în primul an al debutului manifestărilor 
ei spirituale de excepție. Începând de 
atunci, relația dintre ei a dobândit o nouă 
dimensiune: cea dintre un Ghid spiritual și 
discipolul său, deși Sri Ma nu și-a modificat 
niciodată atitudinea de supunere completă și 
de respect față de dorinţele lui Bholanathji. 

Referindu-se la acea perioadă din viața 
sa, Sri Ma afirma: „,Sadhana prin care se 
urmărește obținerea realizării de sine 
este de o mare diversitate și fiecare dintre 
aceasta are nenumărate aspecte. Mie mi s-au 
revelat ca fiind o parte integrantă din mine 
însămi.” Câțiva ani mai târziu a avut ocazia să 

vorbească despre experienţele sale în cadrul 
unor întâlniri speciale între asceți, învățați și 
alţi căutători ai Adevărului. Pandiţii au rămas 
uimiți de cunoașterea tuturor principiilor 
spirituale pe care o deţinea, cu toate detaliile 
sale doctrinale. Sri Ma a spus că totuși, cu 
acea ocazie, nu a relatat nici măcar o miime 
din toate revelaţiile primite în timpul anilor săi 
de sadhana intensivă. 

La un moment dat, în anul 1922, a hotărât 
să realizeze mauna, legământul tăcerii, „până 
când pacea și liniștea absolută au devenit 
principala trăsătură a vieţii ei”. Această 
practică a venit ca un semn al culminării 
sadhana-ei sale. Înfăţișarea ei avea o strălucire 
beatifică. După perioada de mauna, a început 
să vorbească cu vizitatorii pe diferite teme 
religioase. 


Stările de extaz divin și primii 
discipoli 

Pe 10 aprilie 1924, Sri Ma și Bholanath s-au 
mutat la Dacca, de la Bajitpur. Bholanath a 

fost numit șef al Grădinilor Shahbagh. Multe 
dintre persoanele pe care le cunoscuseră 
în Ashtagram și Bajitpur aveau cunoscuți în 
Dacca. S-a răspândit imediat vestea că tânăra 
fată care era găzduită în Grădinile Shahbagh 
deținea mari puteri spirituale. Astfel, împinși 
de curiozitate, au început să apară primii 
vizitatorii care au rămas alături de Sri Ma, 

devenind adepţii săi pentru toată viața. 

În acord cu obiceiul din acele vremuri, Sri Ma 
își acoperea chipul în public. Dacă Bholanathiji 
îi cerea să vorbească cu cineva o făcea, 
altfel nu. Femeile, evident, o puteau vizita 
tot timpul și curând au apărut multe în jurul 
ei. Bărbaţii au continuat să fie în dezavantaj 
pentru că erau opriți de obiceiul locului, dar 
aici Bholanathji a jucat un rol important. 
Curând a ajuns să fie numit Baba Bholanath, 
apelativ ce desemnează o persoană care 
impunea respect și aceasta pe drept cuvânt. 
Prin intervenţia sa, mulțimile exaltate au luat 
forma unei familii în continuă creștere. 

Printre primii devoţi s-au aflat și Sri Jyotish 
Chandra Roy, care a ajuns să fie cunoscut 
ca Bhaiji, Sri Shashanka Mohan Mukherji, 
(cunoscut mai târziu sub numele de Swami 
Akhandanandaji) și fiica sa, Adarini Devi, 
cunoscută de toți adepţii ca Gurupriya Devi 
sau Didi, Sri Nishikanta Mitra, Sri Pran Gopal 
Mukherjee, Sri Niranjan Roy, Sri Baaul Chandra 
Basak (prietenul de o viaţă al lui Bholanathji) 

și mulți alții. Sri Ma și-a invitat părinții, care 
au ajuns să fie cunoscuți ca Didimă (mama 
mamei) și Dadamashai (tatăl mamei), să vină 
să rămână în Shahbagh. Devoţii din Dacca 
au aflat de la ei detalii despre copilăria lui Sri 
Ma. Fraţii și surorile lui Bholanathji au venit 
și ei împreună cu familiile lor în Dacca, după 
câțiva ani. Una dintre surorile sale relata: 
„După moartea tatălui nostru, eram destul de 
destrămați; acum Badhuthakurani (un termen 
afectuos pentru soția fratelui, adică, cumnata 
n.n.) a făcut posibil să fim din nou uniţi într-o 
familie, exact ca pe vremuri.” 

În Dacca, Sri Maa trăit într-o atmosferă plină 
de miraculos. Oamenii din apropiere și din 
depărtare îi căutau atingerea vindecătoare. 
Intra adeseori în stări extatice de samadhi 
în timpul intonării kirtan-urilor (cântece și 
imnuri devoționale n.n.). Unui martor la un 
asemenea kirtan relatează: „La un moment 
dat, Sri Ma era așezată la fel ca și noi. În 
momentul următor și-a schimbat complet 
poziția. Trupul ei se mișca ritmic. Marginea 

sari-ului ei a alunecat către spate și i-a căzut de 
pe cap; avea ochii închiși și corpul i se mișca în 
ritmul kirtan-ului. Cu trupul încă mișcându-se, 
s-a ridicat sau mai bine zis parcă era ridicată 
pe un picior. Părea ca și cum Sri Ma își părăsise 
trupul, care devenise un instrument în mâinile 
unei puteri invizibile. Era evident pentru noi 
toți că nu exista o voință proprie, care să îi 
motiveze acțiunile. Sri Ma nu era conștientă 
de ceea ce se petrecea în jurul ei. Se rotea 
prin cameră ca și cum ar fi fost purtată prin 
aer. Uneori corpul ei începea să coboare către 
podea, dar înainte să își termine mișcarea 
revenea la poziția sa ridicată, precum o 
frunză plutind în vânt care cade la pământ, 
balansându-se, și atunci un curent de aer 
proaspăt o ridică și o împinge făcând-o să-și 
continue zborul. După asemenea manifestări 
extatice spontane rămânea absorbită în 
samadhi mai multe ore. Bholanathji era cel 
care decidea când era momentul în care să 
încerce să o ridice. Ea avea acea atitudine de 
supunere față de el, așa că atunci când el o 

striga în mod repetat, deschidea în cele din 
urmă ochii și rostea cu un glas puțin inteligibil: 
«Vrei să mă ridic?». În acel moment el le cerea 
femeilor să îi maseze ușor mâinile și picioarele 
și să continue să îi vorbească făcând-o astfel 
să răspundă la câteva întrebări.” 

În acest mod, Sri Ma relua ușor priza de 
conștiință asupra lumii înconjurătoare. Didi 
Gurupriya relatează plină de uimire: „Mă 
surprindea faptul că Sri Ma intra într-un mod 
atât de natural în stări de extaz divin, stări 
care sunt atât de dorite de sadhaka din toate 
timpurile.” 

Când era singură, realiza asana-e și mudra-e 
spontane. Adeseori, cu respirația complet 
suspendată, picioarele, mâinile și gâtul i se 
înclinau foarte mult și adoptau poziții atât de 
rigide, încât nimeni nu mai credea că își vor 
putea recăpăta vreodată poziția normală. Din 
trupul ei emana o lumină strălucitoare, care 
ilumina întregul spațiu din jur, dilatându-se 
și învăluind întregul Univers. În astfel de 
momente își acoperea trupul cu o bucată de 

pânză și se retrăgea în colțul ei solitar din 
casă. În aceste perioade, cei care o priveau 
experimentau adeseori o stare de beatitudine, 
iar dacă îi atingeau picioarele, cei mai mulți își 
pierdeau cunoștința. Păturile și rogojinile pe 
care stătea se încingeau. Rămânea așezată 
ore întregi într-o postură sau devenea tăcută 
în mijlocul conversaţiei. Dacă era lăsată 
singură timp de mai multe zile, atunci când se 
afla în astfel de stări nu simţea nici foame, nici 
sete, și uneori uita ce înseamnă să vorbească 
sau să meargă. 

De regulă mânca foarte puțin și treceau 
zile întregi fără să bea nici măcar apă. Într-o 
perioadă din viața ei au trecut cinci luni în 
care nu a mâncat decât o mână de mâncare 
seara, iar într-o alta au trecut 5-6 luni în care 
nu a mâncat decât puţin orez, de două ori 
pe săptămână. În astfel de perioade arăta 
strălucitoare și veselă, iar trupul ei radia de 
sănătate și vigoare. Mai târziu și-a impus 
restricții alimentare și mai mari, iar în anul 
1924 a încetat să mai mănânce cu mâinile, 

consumând doar trei boabe de orez fiert 
dimineața sau seara. La un moment dat a 
renunțat să mai mănânce orez, dar în anumite 
ocazii consuma cantități enorme la o singură 
masă. Spre exemplu, odată a mâncat o 
cantitate de hrană care ar fi săturat opt sau 
nouă persoane. Ulterior, a declarat că în astfel 
de ocazii nu era conștientă de faptul că mânca 
atât de mult și că ar fi mâncat orice i s-ar fi pus 
în faţă. 

Biografii săi au relatat că atunci când intra 
în stări de samadhi, chipul ei își pierdea orice 
aparenţă a vieţii, trupul ei părea extrem de 
fragil și de slab, iar înfățișarea ei nu maireflecta 
nici bucuria, nici suferința. Într-o asemenea 
perioadă, care a durat cinci zile, nu a existat 
niciun indiciu că ar fi fost în viață sau că ar mai 
fi putut reveni vreodată la viaţă, trupul ei fiind 
rece ca gheața. Când și-a recăpătat cunoștința 
și a fost întrebată cum se simţea, a răspuns: 
„Este o stare care transcende toate planurile 
conștiente și supraconștiente - stare de 
imobilitate totală, în care gândurile, emoțiile 

și activitățile — atât fizice cât și mentale — 
încetează complet, o stare care transcende 
toate fazele vieții din această lume de jos.” 


Împărtășind experienţa beatitudinii 

Sri Ma și-a început călătoriile prin India în 
anul 1927. Lui Baba Bholanath îi plăcea să 
viziteze locuri de pelerinaj. Au călătorit mult. 
Însoţită de Bholanath și Bhaiji, Sri Ma a plecat 
din Dacca pe doi iunie 1932. 

Călătorind fără un itinerariu clar stabilit a 
ajuns în orașul Dehradun. De acolo au luat 


E 

drumul către Raipur, un sat îndepărtat din 
inima țării. S-au stabilit între ruinele unui 
templu al lui Shiva, situate departe de sat. 
Aici a început o nouă formă de viață pentru 
cei doi însoțitori ai ei. Bholanathiji s-a dăruit cu 
tot sufletul sadhana-ei sale. Bhaiji a început în 
schimb să realizeze activitățile pe care până 
atunci le realizau servitorii săi. Măturatul, 
făcutul curățeniei, spălatul rufelor, gătitul au 
devenit îndatoriri obișnuite și în același timp 
dure pentru el. Uneori îl ajuta și Sri Ma dar în 
general ea se plimba singură sau rămânea în 
compania femeilor din sat. 

Ulterior, Ma s-a întors în Dehradun 
împreună cu Bhaiji rămânând în templul 
Manohar, din Anandachowk. Bholanathji a 
petrecut aproape trei ani în orașul Uttarkashi 
realizându-și propriul tapas. În Dehradun ea 
a luat legătura cu toate familiile din Cașmir 
care locuiau în apropiere. Sri Hari Ram Joshi 
a devenit devot și mare admirator al lui 
Bhaiji. Era un bărbat cu convingeri puternice 
și în plus, avea curajul de a și le susține. 

Manifestându-și loialitatea față de Sri Ma, a 
făcut tot posibilul de a-i transforma pe toți 
prietenii lui în discipoli ai Mamei. Un moment 
important a fost întâlnirea dintre Sri Ma și 
Kamala Nehru (mama Indirei Gandhi n.n.), care 
i-a facilitat întâlnirea cu numeroase persoane 
din India și din străinătate. Prin devotamentul 
ei necondiționat, a făcut-o cunoscută pe Sri 
Ma și peste hotarele Indiei. În timpul șederii 
sale în Elveţia, Kamala Nehru le-a convins pe 
câteva prietene de acolo să călătorească în 
India pentru a o întâlni pe Sri Ma. 

Mahatma Gandhi a aflat multe lucruri 
despre Sri Ma prin Kamalaji. A rămas atât 
de impresionat de toate cele auzite încât l-a 
trimis pe omul său de încredere, Sri Jamnalal 
Bajaj, la Sri Ma. Și el, la rândul lui, a devenit 
un devot atât de dăruit încât Sri Ma a fost 
inspirată să călătorească la Wardha după 
moartea prematură a Kamalei (a murit de 
tuberculoză la vârsta de 46 de ani n.n.) și 
astfel l-a cunoscut direct pe Gandhiji. Ani mai 
târziu, Sri Jawaharlal Nehru și fiica sa, Indiraji 

au vizitat-o pe Sri Ma atrași inevitabil de 
amintirile ultimelor zile ale Kamalei. 

Raja Saheb din Solan a cunoscut-o pe Sri Ma 
cam în această perioadă. A devenit unul dintre 
principalii săi adepți și a fost cunoscut de toți 
ca „jogibhai”. Dehradun a devenit astfel a doua 
Dacca. Tradiţia întâlnirilor fericite s-a extins și 

în alte orașe precum Delhi, Meerut, Lucknow, 
Solan și Simla. În Simla, festivalul organizat 
cu ocazia Hari-kirtam sub egida lui Hari Sabia 
a prins un nou suflu în prezența lui Sri Ma și 
prin participarea entuziastă a lui Bholanathii. 
Bholanathiji s-a întâlnit cu Sri Ma coborând din 
Uttarkashi. l-au fost prezentați noii devoți și a 
acceptat cu încântare să fie „Pitaji” (tată). 

În acea perioadă au avut loc două 
evenimente nedorite: Bhaiji a murit în Almora 
în august 1937 iar Bholanathji s-a despărțit de 
îndurerata sa familie de adepţi în ashramul din 
Kishenpur în mai 1938. Moartea lui Bholanathji 
afost pe de o parte o oportunitate ca forma de 
a acţiona a lui Sri Ma să fie mai bine înțeleasă. 
Sri Ma fusese o soţie foarte dăruită și fusese 
alături de el neobosită toată perioada în care 
el a fost bolnav. În timpul ultimei sale boli a 
fost constant lângă patul lui. Bholanathji a 
murit având mâna ei pe creștetul său, în timp 
ce Sri Ma murmura cuvântul ananda, aspect 
care a fost interpretat ca o manifestare a 
propriei sale stări de beatitudine și de pace. 

Majoritatea devoților au crezut că Sri Ma va 
rămâne îndurerată dar au fost surprinși să vadă 
că aceasta nu prezenta semne de îndurerare. 
A rămas la fel de senină ca întotdeauna. 
Însă, dându-și seama de nedumerirea lor, i-a 
întrebat cu iubire: „Aţi începe să plângeți dacă 
o persoană s-ar duce în altă încăpere din casă? 
Moartea este inevitabil legată de această viață. 
Dar cum poate să-și găsească locul moartea 
și pierderea în sfera Imortalităţii? Nimeni nu 
este o pierdere pentru mine.” Devoţii lui Sri 
Ma au început să înțeleagă semnificația lipsei 
sale complete de durere și în același timp a 
compasiunii sale debordante față de lume. 

Cu trecerea anilor, enigma care plana 
asupra personalității sale a devenit din ce în 
ce mai profundă. Fiind complet conștientă 
de ea însăși încă din momentul nașterii, Ma 
Ananda Moyi și-a dedicat viața realizării 
sadhana-i și totul i-a fost revelat de propria 
sa intuiție spirituală trezită. Deși practic era 
o fetiță analfabetă de la țară, când a început 
să predea vorbea în limbajul celor erudiți, fără 


Ma Ananda Moyi, împreună cu soțul ei și 
cu Paramahansa Yogananda 

a face vreodată nici cea mai mică greșeală în 
prezentarea logică a unei teze. Părea că este 
în permanenţă la curent cu toate diferenţele 
dintre doctrine, fără a o confunda vreodată 
pe una cu cealaltă în timpul conversaţiilor sale 
cu înțelepţii pandiţi, cu toate că ea nu fusese 
inițiată în nicio religie sau ordin anume și nici 
nu fusese pregătită de vreun instructor de 
yoga. Nu se întâlnise cu niciun Guru care ar fi 
putut să o influențeze în vreun fel anume. 

De fapt, Ma Ananda Moyi nu s-a retras 
niciodată din lume pentru a se izola și nici nu 
s-a separat de rudele sale sau de prietenii săi. 
Nu a realizat nicio sadhana tradițională și cu 
toate acestea putea să vorbească cu autoritate 
despre toate aspectele vieţii referitoare la 
căutarea iluminării spirituale. Acestea sunt 
unele dintre faptele pentru care i s-a atribuit 
cuvântul „unică” atunci când era descrisă. 


Divina Mamă 


Sri Ma a continuat să călătorească în modul 
său caracteristic cu itinerarii imprevizibile. Nu 

își alegea mereu însoțitorii. O mulțime variată 
o înconjura mereu. Se petrecea adeseori ca 
mulți dintre cei care se aflau în jurul ei să nu 
vorbească aceeași limbă. Oameni din diferite 
provincii, cu diferite moduri de viață erau 
atunci reuniți într-o mulțime veselă. 

Era cunoscut faptul că Sri Ma accepta 
invitații la ceremonii religioase. Devoții 
pregăteau Bhagavad Saptaha, Durga Puja, 
Chandipath și alte ceremonii în orașele lor și o 
rugau să fie prezentă la acele slujbe. Oriunde 
rămânea Sri Ma, imediat acel loc devenea un 
centru de întâlnire pentru mii de persoane. 
Sri Ma, în respectul ei plin de compasiune 
față de organizatori, pleca imediat după 
încheierea ceremoniei. Nu exista o organizare 
centralizată în anturajul său; problemele 
se rezolvau de la sine. Este dificil de descris 
organizarea absolut spontană care avea loc 
în apropierea lui Ma Ananda Moyi. Doar o 
persoană care a trăit pe propria piele această 
experiență poate să confirme natura pur și 
simpluspontană a unui concurs de evenimente 

care păreau că împlinesc de fapt inspiraţiile lui 
Sri Ma referitoare la călătoriile ei, la însoțitorii 
ei și uneori la locurile de retragere. 

În toate orașele importante pe care Sri 
Ma le vizita frecvent, devoţii se reuneau 
pentru a construi ashram-uri, unul după altul. 
Aceasta însă nu-i limita dorința de a călători, 
nerămânând prea mult timp într-un singur loc. 

În 1940, Sri Ma a stabilit o legătură foarte 
apropiată cu Sri Prabhu Dattaji, maharajul 
din Jhunsi, un mahatma de un mare renume. 
El a invitat-o să participe la întâlnirea 
sadhu-șilor din Jhunsi care a avut loc în 
jurul anului 1944. În acest loc au venit și alți 
mahatma-și pentru a o cunoaște, printre care 
maharajul din Haribabaji, Sri Chakrapaniji și Sri 
Sharananandaji. Până atunci, Sadhu Samaj o 
evitase pentru că era femeie, însă Sri Prabhu 
Dattaji a reușit să îi înlăture această idee 
preconcepută. Începând din acel moment, 
Haribabaji i-a oferit cele mai înalte onoruri. 
Liderii altor ordine monastice au recunoscut 
în ea chintesența tradiției upanișadice și i-au 


acceptat învățăturile ca și cum ar fi fost o 
Shastra (scriere sacră). 

Pe data de 14 ianuarie 1947, conform 
inspirației primite, Sri Ma a început un mare 
Savitri Yajña (un ritual important) în ashramul 
recent construit din Varanasi pentru binele 
umanității. India traversa în acele momente 
o perioadă tensionată, fiind aproape de 
dobândirea independenţei, care a fost obținută 
pe data de 15 augusta acelui an. O mare adunare 
de mahatma-și recunoscuți au binecuvântat 
cu prezența lor evenimentul la care au asistat 

prinți, artiști de renume, personalități politice 
și oameni obișnuiți. În prezența lui Sri Ma toate 
ceremoniile erau impregnate de o strălucire 
extraordinară. Acest ritual, grandios și solemn 
în sine însuși, a avut un impact puternic asupra 
tuturor participanților. 

Cea mai atractivă ceremonie susținută 
de Sri Ma s-a dovedit a fi Samyam saptaha, 
Săptămâna Abstinenţei, care reprezenta o 
săptămână neîntreruptă de practică spirituală 
asiduă. Ma Ananda Moyi vorbea adeseori 
despre importanţa pe care o are impunerea 
și respectarea restricțiilor pe parcursul vieții, 
cel puțin o dată pe lună dacă nu era posibil o 
dată pe săptămână. Sri Yogibhai, președintele 
Shree Shree Anandamayee Sangha, a sugerat 
să se pregătească o ceremonie Samyam 
saptaha în preajma lui Sri Ma astfel încât 
toți credincioșii să se poată reuni cu acest 
scop. Prima dintre săptămânile de acest fel 
a fost organizată în ashramul din Varanasi 
în anul 1952. Participanţii posteau complet 
prima și ultima zi. În rest, chiar Sri Ma era 

cea care oferea o dată pe zi un meniu cu 
mâncăruri foarte simple. Sub ghidarea ei, 
programul pe o zi întreagă se derula astfel: 
după puja zilnică (oferirea ofrandelor n.n.), 
toți participanții se reuneau în sala centrală 
pentru a asculta discursurile despre scrierile 
sacre, kirtan-urile  (incantația  mantra-elor 
n.n.) și pentru a medita. Ușile erau închise 
pentru ca activitatea să nu fie întreruptă. Pe 
la ora prânzului, după o scurtă pauză dedicată 
odihnei și servirii mesei, vratis (participanții) 
se reuneau pentru sesiunea de după-amiază, 
până după lăsarea serii. Popularitatea acestei 
ceremonii a fost enormă. Întregul ashram s-a 
umplut de lume. Au venit mahatma-și din toate 
părțile. Participanţii au auzit astfel scrieri puțin 
cunoscute și au ascultat muzică încântătoare. 

Cel mai așteptat moment al zilei era ora 
nouă seara când Sri Ma răspundea întrebărilor 
celor din public. O zi întreagă se scurgea 
fulgerător în așteptarea acestei jumătăți de 
oră de matri satsang. Participanţii erau uimiți 
de faptul că puteau să trăiască precum niște 

asceți timp de o săptămână fără să depună 
pentru aceasta niciun efort. 

Cea mai bună modalitate de a o înțelege 
pe Sri Ma este să nu fie comparată cu nicio 
altă ființă care a atins iluminarea spirituală. 
Recunoașterea pe care a dobândit-o la acea 
vreme s-a datorat doar prezenţei sale. lată ce 
afirma în anul 1978 Swami Chinmayananda, 
referindu-se la ea: „Când soarele strălucește 
nimeni nu trebuie să îi demonstreze 
strălucirea.” Tema dominantă a drumului său 
prin viaţă a fost armonia contrariilor. A trăit 
precum o ascetă înconjurată de splendoarea 
și minunăţia care păreau a fi inevitabile acolo 
unde se afla ea. 

De-a lungul vieţii sale a mâncat puţin. În 
afara lunilor de abstinență de la mâncare, 
ce s-au succedat periodic, a practicat și alte 
austerități. Timp de mulți ani mânca în zile 
alternative. Celor care aveau rezerve față de 
această practică, Sri Ma le răspundea: „Nu este 
deloc necesar să mâncăm pentru a ne conserva 
trupul. Mănânc doar pentru a păstra o aparenţă 

de comportament obişnuit astfel încât să nu vă 
simțiți incomozi în prezența mea.” Ma Ananda 
Moyi se bucura de o sănătate perfectă chiar 
dacă nu mânca mai nimic. 

La vremea sa i-a cunoscut pe aproape toți 
demnitarii politici care au venit la putere după 
proclamarea independenței Indiei. Însă cu 
ea nu vorbeau despre probleme de stat. Sri 
Ma vorbea doar despre Dumnezeu și despre 
aspirațiile religioase ale ființelor umane. 

Unii devoți afirmă uneori, ca elogiu față 
de mesajul său atotcuprinzător, că în ea se 
regăseau toate credinţele și căile autentice 
care conduc ființa umană către Dumnezeu. 
Aceasta ar putea fi totuși o descriere 
insuficientă. Cert este că Sri Ma nu vedea în 
religie diferențe care să aibă nevoie să fie 
scoase în evidență. Pentru ea, era clar că 
există doar Unicul. Același lucru se putea 
spune și despre comportamentul său față de 
femeie. Nu o considera nici inferiorioară, nici 
superioară. În privinţa practicii spirituale, avea 
aceleași cerințe atât din partea bărbaților, cât 

și a femeilor din ashram. Puritatea discursului, 
a acțiunii și a gândurilor a fost mereu idealul 
pe care ea îl propunea pentru toţi căutătorii ce 
se aflau pe drumul cunoașterii lui Dumnezeu. 

Când Ma Ananda Moyi vorbea cu tinerii 
moderni, demonstra că este la curent cu tot 
ceea ce se petrecea în lume. Plină de umor și 
de înțelegere reușea să-i determine pe acești 
tineri să își înceapă călătoria spirituală către 
El, Cel care este ascuns în cămările tainice ale 
inimii. 

Sri Ma a început procesul de retragere din 
această lume cu mult timp înainte de dispariția 
fizică efectivă. Treptat, a devenit din ce în ce 
mai inaccesibilă, spunând că nu se simte bine. 

Cu privire la bolile cu care se confrunta 
afirma: „De ce sunteţi atât de înverșunați 
împotriva bolilor? Ele apar în acest trup la 
fel cum veniţi și voi la mine. Oare vouă vă 
zic să plecați?.” Însoţitorii săi au văzut-o de 
multe ori realizând anumite kriya-uri yoghine 
pentru a elimina bolile pe care le avea. Totuși, 
a continuat să își îndeplinească numeroasele 
îndatoriri. Deși nu părea bolnavă ci la fel 
de frumoasă și de senină ca întotdeauna, 
devoții săi s-au obișnuit cu ideea că nu vor 
primi darshan la fel de ușor ca în vremurile 
trecute. Cu unele excepții, s-a îndepărtat de 
audiențele publice. 

Ultima sakheyalaafostpentrureprezentarea 
Ati Rudra Yajña în Kankhal. Acesta era cel mai 
grandios dintre toate yajfias-urile vedice și 
s-a sărbătorit sub conducerea lui Sri Ma, care 
a rămas plină de strălucire și a realizat cu 


Beatitudinea Conștiinţei Îndumnezeite 59 


fidelitate fiecare detaliu prevăzut în Scrierile 
sacre. Cu acea ocazie, înțelepţii au spus că Sri 
Ma a adus printre oameni Satya Yuga în plină 
epocă a decadențţei spirituale, Kali Yuga. 

În ultimele sale zile, Sri Ma era senină dar 
într-un mod diferit față de obicei. Părea să se 
îndepărteze de cererile celor din jurul său. În 
mod normal, acorda mereu o atenție maximă 
cuvintelor mahatma-șilor, dar acum răspundea 
la aceste cerințe doar printr-un surâs. Sri 
Jagadguru Shankaracharya din Shringeri și 
Sarada Peetham voiau să o invite la Shringeri 
cu ocazia celebrării ritualului anual Durga puja 
și au rugat-o să se elibereze de boala sa cât 
mai repede. Ea a răspuns cu vocea sa suavă: 
„Acest trup nu suferă de nicio boală, Pitaji. 
Este condus din nou către nemanifestare. 
Orice vedeți acum că se petrece conduce către 
această îndeplinire”. În ziua următoare (2 iulie 
1982) a reafirmat aceeași imposibilitate de a 
discuta cu ei spunând: „Așa cum este Atman, 
voi rămâne mereu cu tine.” 

Sri Ma și-a îndepărtat gradat devoții, în 


60 Ma Ananda Moyi 
diferite moduri, din preajma sa. Nu mai 
răspundea la scrisori deși corespondenții săi îi 
simțeau prezența în inimă și simțeau că totuși 
li se răspunde la întrebări. Nu a mai participat 

la niciuna dintre activitățile care se realizau 
zilnic în ashram la orele prevăzute. Încetase 
să mai mănânce cu multe luni în urmă. Fetele 
care o ajutau îi puteau da doar câteva picături 
de apă, din când în când. 

Ma Ananda Moyi și-a petrecut ultimele zile în 
ashramul din Kishenpur. Nu și-a luat alt rămas 
bun în afară de a spune „Shivaya Namah”, în 
noaptea de 25 august. Această mantra este 
semnul disoluţiei finale a legăturilor lumești. 
A trecut în nemanifestare în noaptea de vineri 
27 august 1982, în jurul orei 8. 

Kankhal, aflându-se la poalele munților 
Himalaya, este pământ sacru. Toate ordinele 
monastice își au sediile în Haridwar. Printr-un 
consens de opinii, adunarea mahatma-șilor s-a 
reunit pentru a se îngriji de trupul maestrei. 
l-au fost acordate cele mai înalte onoruri, o 
procesiune de mii de persoane a escortat 
vehiculul care i-a transportat trupul de la 
Dehradun până la Kankhal. Mahanirvani 
Akhada a realizat pregătirile pentru ultimele 
ritualuri specifice pentru samadhi. Așa cum Sri 

Ma a spus că aparține tuturor, toată lumea a 
participat la ceremonia de rămas bun față de 
trupul care a susținut-o pe iubita lor Mamă 
timp de 86 de ani. 

Sri Ma a apărut într-un moment în care 
India, la fel ca și restul lumii, traversa multe 
crize. Amintirea ei a rămas pretutindeni 
precum a unei persoane care răspândea 
speranţă și alinare și susținea vechile idealuri 
ale tradiției hinduse, în ciuda influențelor 
externe tulburătoare. Ea a înțeles pe deplin 
implicaţiile existenţiale ale erei tehnologice 
actuale și prin modul său de a fi a oferit o 
perspectivă corectă de înțelegere a lumii 
pentru toţi aceia care voiau să vadă dincolo 
de aparenţe. Am putea spune că mesajul 
transmis cât timp a trăit în această lume este 
că Dumnezeu este la fel de prezent în epoca 
actuală a descoperirilor științifice, precum era 
și în perioada mitologică. 

Sri Ma va rămâne mereu cu noi prin cuvintele 
sale care dăinuie în eternitate, dintre care cele 
mai dragi sufletului sunt: „„Ma este aici, pentru 

ce vă faceţi griji?” 

Dayamata, un discipol al lui Paramahansa 
Yogananda își amintește despre Sri Ma: „Când 
am văzut-o prima oară, am simţit ca și cum un 
fulger încărcat de iubire se desprinde din ființa 
ei și îmi străpunge inima, paralizându-mă. 
Am rămas nemișcat câteva momente, cu 
ochii ațintiți asupra Mamei, simțind cum mă 
copleșesc valuri de iubire. Ma m-a împodobit 
cu o ghirlandă de flori galbene și am simţit că 
sunt cuprins de o stare extatică. Atunci când 
am deschis ochii, ea m-a privit îndelung, plină 
de iubire. Ce fericire — ce binecuvântare! Nu 
pot spune nimic mai mult. Ea este cu adevărat 
o ființă divină.” Într-o zi a fost întrebată la ce 
vârstă a atins starea de iluminare spirituală. 
Ea a râs ca un copil și a recunoscut că a 
ignorat complet data sau momentul în care 
aceasta s-a petrecut și că nu-și aduce aminte 
să fi existat o delimitare strictă a vieții ei în 
„înainte” și „după” ce a atins iluminarea. 

Ma Ananda Moyi își învăța adeseori 
discipolii prin parabole: «Un negustor bogat a 

plecat într-o călătorie. Un hoţ, deghizat și el 
în negustor, l-a însoțit cu intenția ca, imediat 
ce momentul potrivit va apărea, să-l jefuiască. 
În fiecare dimineață, înainte de a părăsi hanul 
în care poposiseră peste noapte, negustorul 
își număra banii și-i punea în buzunar. Seara, 
mergea să se culce fără cea mai mică urmă 
de suspiciune. În vreme ce dormea, hoţul 
începea să-i caute prin toate lucrurile, fără însă 
a găsi locul în care acesta își păstra banii. După 
mai multe nopți de căutare zadarnică, hoțul 
s-a resemnat și i-a mărturisit negustorului 
adevărata sa intenție, rugându-l să-i spună 
unde reușise să ascundă banii atât de bine. 
Negustorul a replicat: „Știam de la bun 
început ce doreai să faci. Astfel că, în fiecare 
noapte, puneam banii sub perna ta. Astfel, 
puteam să dorm fără grijă, știind că acesta era 
singurul loc în care tu nu ai fi căutat niciodată. 

Dumnezeu se află în fiecare dintre noi; dar 
omul Îl caută în exterior. Doar când atenţia va 
fi îndreptată către desăvârșirea propriei fiinţe, 
El se va revela. lubirea Sa strălucește precum 

milioane de sori, și vom fi capabili să realizăm 
aceasta contemplând frumusețea pură care 
se ascunde în inima omului.» 

Una dintre discipolele ei cele mai apropiate 
relata: „l-am spus lui Ma că este mai dură 
decât un tunet, mai sensibilă decât o floare, 
mai frumoasă și mai tandră decât cea mai 
frumoasă și mai tandră femeie din lume, 
tranșantă și fermă precum severitatea însăși, 
generoasă și neclintită precum moartea.” 

Ea răspundea: „Pot să vă spun că ceea ce 
sunt acum am fost întotdeauna, încă de la 
prima mea naștere. Un simplu voal separă 
omul obișnuit de propriul său Sine, iar acest 
voal se «uzează» progresiv printr-o sadhana 
sinceră și constantă. Dar în acest moment nu 
mai există niciun voal.” 

„Eu sunt o fetiță, nu sunt capabilă de 
discursuri savante. Un copil care găsește ceva 
frumos aleargă să îl arate tovarășilor săi de 
joacă. Eu fac același lucru, aduc în fața voastră 
ceva nespus de frumos și de pur. Primiţi și 
bucurați-vă de ceea ce vă ofer.” 


Din învățăturile Mamei 


1. În viață, merită să se vorbească doar 
despre Dumnezeu. Orice alt subiect este în 
van și duce către suferință. 

2. Trăiește cu Dumnezeu. 

3. Singura datorie cu adevărat utilă a fiinţelor 
umane este să își reamintească de Dumnezeu. 

4. Momentul care a trecut nu se mai întoarce. 
Timpul trebuie să fie bine folosit. Doar când 
este folosit în efortul de a afla răspunsul la 
întrebarea „Cine sunt eu?” este folosit bine. 

5. Dacă trebuie să atingem Eternitatea, este 
util să o căutăm în toți și în toate. Căutarea 
Adevărului este datoria omului, astfel încât să 
poată evolua către Imortalitate. 

6. Atman ești chiar tu. A căuta și a găsi — 
totul se află în tine. 

7. Cunosc doar Numele. Numele în sine 
însuși este suficient. 

8. Dumnezeu este la fel de prezent ca și 
Numele Lui. Permite-i să fie însoțitorul tău 
inseparabil, urmărește în permanenţă să nu 

realizezi nimic, niciodată fără El. Cu cât este 
mai intens și continuu efortul tău pentru 
a trăi în prezența Sa, cu atât mai mare va fi 
probabilitatea să crești fericit și senin. 

9. Dorinţa intensă de a simţi permanent 
prezența lui Dumnezeu este însăși calea de 
a-L cunoaște. 

10. În întregul Univers, în toate stările ființei, 
în toate formele este El. Toate Numele sunt 
Numele Lui. Toate formele sunt formele Sale, 
toate calitățile sunt calitățile Sale și în esenţă, 
toate modurile de existenţă sunt ale Sale. 

11. Suferinţa și fericirea provin din convingeri 
și îndoieli. Dacă dorești să treci dincolo de 
aparenţe (de sindromul convingerilor și al 
îndoielilor) caută-L pe EI, refugiază-te la 
picioarele Sale. 

Dacă vrei să te înalţi, toate dorințele tale să 
se îndrepte către El! 

12. Cât timp vei mai petrece într-un han pe 
marginea drumului? Nu vrei să mergi acasă? 
Cât de extraordinar este totul... O singură 
ființă este în același timp drumeţul, exilul, 

reîntoarcerea acasă și casa... o singură ființă 
este tot ceea ce există. 

13. Există o relație eternă între Dumnezeu și 
om, dar în Jocul Său (lila) uneori este acolo, iar 
altă dată este scindat sau mai degrabă pare să 
fie scindat. În realitate nu este așa, căci relația 
este eternă. Prin urmare, se poate începe de 
oriunde și oricând. 

14. Sri Ma: Grăbește-te să atingi Nemurirea. 

Întrebare: Este dificil de găsit calea 
autentică? 

Sri Ma: Dacă ai toate ușile și ferestrele casei 

tale închise, cum ai putea să vezi drumul? 
Deschide ușa și ieși afară, astfel drumul se va 
contura de la sine. Fiind deja pe cale vei găsi 
alți călători care îți vor da sfaturile și ghidarea 
necesare. Datoria ta este să îți reunești toate 
forțele de care dispui și să pornești pe acest 
drum - căci ajutorul va veni ulterior, garantat. 

15. Întrebare: Ma, de ce îţi pierzi timpul 
cu noi? Nu simțim nicio dorinţă pentru un 
asemenea mod de viață. 

Sri Ma: Câtă dreptate ai! Dar trebuie să fii 
de acord că o stare de „inapetenţă” este 
precum o boală. Atunci sănătatea poate fi 
recuperată printr-o dietă adecvată și remedii. 
O dietă adecvată este satsang - caută 
compania oamenilor credincioși, citește cărți 
divin inspirate; iar remediul este japa realizată 
continuu. Chiar dacă îți place sau nu, fă-ți 
puţin timp pentru o practică zilnică realizând 
chiar și puţin nama japa (repetarea Numelui 
lui Dumnezeu). Gradat, vei observa cum ţi se 
trezește pofta, care va ajunge la parametrii 
normali! 

16. Adorarea nu este un ritual, este o 
atitudine, o experiență. 

17. Întrebare: Se spune că Brahman este 
necunoscut. Atunci de ce să urmărim să Îl 
cunoaștem? 

Sri Ma: Dacă îţi cer să descrii această floare 
vei spune că este roșie, că este un trandafir și 
așa mai departe, dar niciodată nu vei exprima 
în totalitate tot ceea ce este floarea. Toate 
lucrurile sunt cunoscute și necunoscute, 
manifestate și nemanifestate în același timp. 
Sunt ceea ce sunt. 

18. Forma și lipsa formei; cu calităţi și fără 
calități. Așa este El. Nu se pot enumera 
exhaustiv nici măcar calitățile lucrurilor 
obișnuite. Trebuie mers dincolo de toate 
acestea. Nici limbajul nu este apt pentru 
aceasta. El Se revelează pe Sine însuși. 
Oceanul și mareele. Sub valuri apa este liniștită 
și profundă. Îmi veți spune că și sub apă există 
curenţi. De acord, dar asta nu înseamnă că 
trebuie să fragmentăm oceanul. Există atâtea 
modalități de a dovedi existenţa Unicului ce 

dăinuie Realității... Astfel, nu contează câte se 
vor spune în această direcţie, pare că tot mai 
este ceva de spus. 

19. Întrebare: În prezent, mai este posibil să 
avem viziuni ale lui Dumnezeu? 

Sri Ma: De ce spui în prezent? Mereu a fost 
posibil. 

Întrebare: Vreau să spun direct, cu proprii 
noștri ochi? 

Sri Ma: O viziune atât de clară precum lumina 
zilei. Aceasta este Natura Sa. Dacă Îl chemi, El 
va apărea. Sufletul uman se numește Jivatma 
și nu Paramatman. Jiva se mișcă într-un cerc 
închis al nașterilor și al morții. Într-o piscină 
cu apă stătută, germenii vieţii prosperă și 
se dezvoltă în ființe vii. După un proces de 
curățare, chiar acea apă este purificată. Adică, 
Jivatma este în realitate Paramatman. Îndoiala 
cum că Dumnzeu nu se află prezent în tine 
este cea care te face să fii jiva (creatură). Este 
un ecran fals. Îndepărtează-l și Dumnezeu ți 
se va revela în toată Gloria Sa! 

20. În realitate, drumul către comuniunea 

cu Dumnezeu este direct și simplu. Mantra 
pe care guru-l o transmite este fără îndoială 
cea mai potrivită. Cât de minunate sunt 
căile lui Dumnezeu! Când puterea pe care 
ţi-o transmite Ghidul spiritual începe să 
funcționeze, karma nu mai are efecte. Dacă te 
adâncești în foc, poţi să nu te arzi? 

21. Întrebare: Este necesar să căutăm un 
Ghid spiritual autentic? 

Sri Ma: Da. Este adevărat că putem să 
fim autodidacţi, dar când Maestrul oferă 
instrucțiuni, lecţiile devin mai ușoare. 

22. Întrebare: De ce ar trebui să considerăm 
că Ghidul spiritual este Dumnezeu? 

Sri Ma: Doar El există, de aceea guru este 
Dumnezeu. Cine, dacă nu însuși Dumnezeu, ne 
poate învăța despre El Însuși? Dacă consideri 
că guru-l tău este doar un om, atunci nu este 
un guru iar dacă este un guru, atunci nu este 
un om. Dacă îl consideri pe Shiva a fi o piatră, 
atunci nu este Shiva, ci este o piatră. Un văl te 
împiedică să percepi Adevărul. Graţia guru-lui 
înlătură acest văl. 

23. Guru-l se revelează din interior. O căutare 
plină de fervoare se încheie cu revelarea. 
Dumnezeu se prezintă sub forma Maestrului 
pentru a Se revela Lui Însuși. 

24. La fel cum în cazul studiilor universitare 
se necesită ghidarea unui profesor, la fel și 
Calea spirituală depinde de prezența guru-lui. 

25. Un Ghid spiritual autentic are infinite 
forme, infinite moduri de a se revela lui însuși 
precum și infinite moduri în care să rămână 
ocultat. Guru-l, Dumnezeu, Mantra sunt unul 
și același. 

26. Întrebare: De ce există atâtea religii în 
lume din moment ce există doar El? 

Sri Ma: El este Infinit. Concepțiile despre El 
sunt infinite, iar căile către El sunt nelimitate. 
El este totul, orice fel de credinţă și chiar și 
necredința ateului. Credința ta în necredință 
este și ea o credinţă. El există în toate formele 
și este totodată lipsit de formă. 

27. Întrebare: Care este cel mai bun drum 
către revelarea Sinelui? 

Sri Ma: Toate căile sunt bune. Depinde de 
samskara-urile fiecărui om. Condiţionările, 
tendinţele pe care le-a adus, din existenţele 
anterioare. Pentru a ajunge într-un loc anume, 
omul poate călători cu avionul, cu trenul sau 
cu mașina. În mod analogic, există diferite căi 
ce duc la revelarea Sinelui, care sunt potrivite 
pentru diferite tipuri de persoane. 

28. Întrebare: Toate căile au același merit? 

Sri Ma: Orice cale de a descoperi Adevărul 
este un eveniment unic. Niciuna nu este 
comparabilă cu alta. Infinitul are infinite 
modalităţi de a se revela. De ce am fi înclinați 

să spunem: „Este numai așa și așa”? Chiar 
dacă am vorbi în sens strict, o asemenea 
convingere este ușor de acceptat pentru 
că orice perspectivă este adevărată. În 
definitiv, în totalitatea Adevărului, unde 
există loc pentru refuz? În plus, sunt necesare 
diferite comunităţi care să ofere o avansare 
direcționată către țelul propus. O comunitate 
oferă vigoarea și sprijinul său spiritelor 
care sunt slabe: este o sursă de speranţă și 
susținere. Este o idee bună să aparții unei 
comunități și să îi urmezi Ghidul spiritual 
pentru a atinge iluminarea. Dumnezeu este 
întotdeauna plin de compasiune. Dacă facem 
un pas către EI, El va face zece pași către noi. 
De fapt, El este mereu cu noi. Efortul nostru 
este necesar pentru că dacă îţi folosești în 
mod normal voinţa pentru a atinge obiective 
lumești, te poți folosi, de asemenea, de aceeași 
voinţă pentru a merge în întâmpinarea Lui. 

29. Întrebare: Este necesar să renunțăm la 
lume? 

Sri Ma: Nu, de ce? În ce loc nu se află 

Dumnezeu? O viață obișnuită ar putea să se 
transforme într-un mod de viață spiritual. De 
fapt, nu există nimic care să poată fi „străin” 
de Dumnezeu; așa că spunând lucrurilor 
pe nume înseamnă să fii deja pe calea către 
realizarea de Sine. Pentru că am pierdut 
această perspectivă, vorbim vrând-nevrând 
în limba „alterității lui Dumnezeu”. A atinge 
realizarea înseamnă să descoperi că nu există 
nimic în afara lui Dumnezeu. Numai Dumnezeu 
există și totul în rest este numai Dumnezeu. 

30. Întrebare: Te auzim spunând adeseori 
„gândește-te doar la Dumnezeu”, dar evident 
că Dumnezeu este de necuprins cu mintea și 
fără formă. Ne putem gândi la lucruri care au 
nume și formă; deci, nu poate fi vorba despre 
Dumnezeu. 

Sri Ma: Da, fără îndoială, El este dincolo de 
orice gând, forme sau descriere și, cu toate 
acestea, spun „gândește-te la El”. De ce? Pentru 
că te identifici cu egoul și crezi că ești cel care 
acționează și spui „pot să fac asta și cealaltă”, 
și pentru că te superi, simţi orgoliu și avariţie și 

alte stări asemănătoare, de aceea trebuie să îți 
întorci gândul către El. Este adevărat că El nu 
are formă, este inefabil, imutabil și insondabil. 
De fapt, El vine la tine în forma lui Sabda- 
Brahma (Nume) și în cea de Avatara (încarnări 
ale ființelor perfecte). Toate acestea sunt tot El 
și, prin urmare, dacă te lași ghidat de Numele 
Lui și contempli Forma Sa, vălul care este „eul” 
tău va dispărea și atunci El, care există dincolo 
de formă și gând, va străluci. 

31. Întrebare: Putem acumula merite 
spirituale prin acțiunile noastre în lume? 

Sri Ma: Da, lucrând de dragul acţiunii, 
realizând karma yoga. Când apare dorinţa de 
individualizare, este vorba de karma bhoga (a 
lucra în interes propriu). Realizăm acțiunea 
și ne bucurăm de rezultatele ei datorită 
implicării dorinţei de a obţine prestigiu. Însă, 
dacă renunțăm la fructele ei, această acțiune 
devine karma yoga. 

32. Acţiunea este necesară pentru a 
înlătura vălul ignoranței. Mergi pe propriul 
tău drumul folosind la maxim inteligența pe 

care El ţi-a oferit-o. Graţia Lui nu are motiv 
sau cauză. Motivul pentru care nu ţi-a arătat 
încă bunătatea Sa, El îl cunoaște cel mai 
bine. Adevărul este că totul Îi aparține și El 
acționează conform Voinţei Sale. Acolo unde 
este necesar, există dorința cunoașterii Lui 
și savurarea rezultatului. „Am acționat și, 
drept urmare, am cules fructul.” Care este 
fructul? Fiecăruia îi aparține acțiunea sa și 
prin urmare consecinţele sunt în aceeași 
măsură ale fiecăruia. Așa că îți spun să fii 
„administratorul” casei tale și nu proprietarul. 


~ 

33. Acționează cu convingerea că în timp 
ce acţionezi, oricare ar fi scopul, Îl servești pe 
Unicul, care este unicul ce există. 

34. În fiecare moment menţine-ți mintea 
adâncită în gândurile orientate către 
Dumnezeu, astfel încât să nu existe vreo 
posibilitate să te rătăcești pe vreun drum care 
să ducă spre nefericire. 

35. Cu cât ne gândim mai mult la Cel lubit 
(Ishta Devatha), cu atât ne va crește mai 
mult credința în El. Să nu îi permiți minții să 
vagabondeze de colo-colo, ci stăruie să o 
concentrezi într-un singur punct. De ce ar 
trebui să existe frică sau neliniște? Dacă 
cineva rămâne ancorat în „neînfricare”, cum 
ar putea să apară problema fricii? 

36. O întrebare din partea unei tinere 
europene: Cum pot să mă eliberez de această 
frică? 

Sri Ma: Frică de ce? 

Întrebare: Nu știu. Pur și simplu o frică 
îngrozitoare. 

Sri Ma: Ești creștină? 

Tânăra: Da. 

Sri Ma: Atunci umple-ți inima și mintea cu 
prezența lui Hristos astfel încât să nu mai 
rămână deloc spaţiu pentru frică. 

37. O vizitatoare: Ma, nu am aspirații 
spirituale, sunt fericită așa cum sunt. 

Sri Ma: Este foarte bine că vorbim despre 
fericire. Dacă ai găsit secretul său, de ce 
mai faci această afirmaţie, în loc să rămâi în 
această stare aici, de faţă cu toţi? Nu cumva 
există toruși o umbră de îndoială cu privire la 
aceasta? (Sri Ma surâde. Vizitatoarea râde și 
ea și recunoaște că este adevărat.) 

Sri Ma: Adevărata fericire înseamnă să fii cu 
Dumnezeu. 

38. Vă spun să practicați nama japa în fiecare 
zi. Orice Nume sau mantra-e vă sunt de folos. 
Țineţi numărătoarea. Când ați terminat un lakh 
(100.000 de rostiri n.n.) notați și începeți altă 
serie. Cine știe când ritmul acestui „lakkha” 
(un lakh) vă va face să vă daţi seama de acel 
„Lakkha” (Obiectiv). Dacă un om ar putea să 
recite patru koti și jumătate (45.000.000) de 

elibera de întreaga sa karma anterioară. 
Îndeplineşte-ți destinul ca un om care a venit 
în lume pentru aceasta. Când o execuție a 
unei japa a fost terminată, aceasta trebuie să 
fie oferită la picioarele Domnului. 

39. (Către un grup de copii) 

Sri Ma: Îmi daţi voie să fiu prietena voastră? 

Copiii: Da. 

Sri Ma: Atunci, o să vă aduceţi aminte 
cuvintele pe care vi le va spune prietena 
voastră? (Copiii încuviințează dând din cap, 
puţin indeciși.) 

Sri Ma: O să vă spun doar cinci lucruri pe 
care trebuie să le ţineţi minte: 

Unu: Spuneţi mereu adevărul, 

Doi: Să îi ascultați pe părinți și pe profesori. 

Trei: Studiaţi pe cât de mult se așteaptă 
ceilalți de la voi. 

Patru: Rugaţi-vă lui Dumnezeu în fiecare 
dimineaţă ca să vă transforme în niște copii 
buni. Dacă în timpul zilei aţi făcut vreo prostie, 
atunci seara când vă duceți la culcare spuneţi-l 
că știți că aţi greșit și că nu veţi mai permite să 
se petreacă din nou. 

Cinci: Dacă îndepliniţi cele patru lucruri de 
mai sus atunci puteți să fiți un pic poznași, 
dacă vreți! 

(Copiii încep să râdă împreună cu ea șirepetă 

cele cinci puncte pentru a le ține minte.) 

40. Fiți precum un copil care nu crește 
niciodată: singurul motiv care face ca starea 
de copil să nu dureze este „dorința”. 

41. Întrebare: De ce Mama nu are grijă de 
copilul său? 

Sri Ma: O face mereu; dar nu o vei găsi pe 
Mamă până când nu se va trezi în tine credința 
că orice lucru ar face Mama este cel mai bine 
pentru copilul ei! 

42. Vă întrebaţi dacă gândurile fiecăruia 
dintre voi ajung la „acest trup”? Da! Da! Da! 

43. Mă întrebaţi dacă vă iubesc? Vă spun că 
dacă eu nu v-aș iubi, voi nu m-aţi putea iubi. 
Deși, în realitate, voi nu mă puteţi iubi pe cât 
vă iubesc eu pe fiecare dintre voi. 

44. Sunt mereu cu voi. Voi sunteţi cei care 
nu vreţi să mă vedeţi. Ce pot să fac? 

45. Dumnezeu este mereu plin de 
compasiune.  Grația Sa se revarsă în 
permanenţă liberă și fără vreo cauză. Țineţi 
drept vasul ca să se umple complet. 

46. Întrebare: Am asistat la multe satsanga-uri 

în ultimii treizeci de ani și nu am ajuns nicăieri. 

Sri Ma: Ai fost prezent fizic. Ai meditat sau 
ai acționat în conformitate cu ceea ce ai auzit? 

47. Întrebare: Mahatma-șii nu pot să ne dea 
și nouă câte puțin din rezerva lor spirituală? 

Sri Ma: Oh, tu vrei să te bucuri de o moștenire! 
(râsete). Dumnezeu ţi-a dat atâtea calități pe 
care să le foloseşti pentru a-ți atinge propriile 
scopuri. Ai uitat că ești creat din aceeași natură 
cu Atman, Libertatea. Ce crezi? Începe propria 
ta căutare, transformă-te în administratorul și 
nu în posesorul lumii tale. Chiar și puțin timp 
folosit pentru a-ți aminti de Dumnezeu îţi va 
aduce realizări spirituale. Nu pierde timpul. 
Începe chiar azi! 

48. Nu intra într-un sistem de troc cu 
Dumnezeu, nu fii comerciant sau vânzător 
de genul: „Am vărsat atâtea lacrimi pentru 
Tine fără a obţine nimic în schimb.” El ești 
chiar tu, propria ta respirație, ființa ta cea mai 
profundă. 

49. Spune-ţi mereu ţie însuți: „Da, Graţia Sa 
este peste tot, sunt inundat de ea”, și atunci 

vei vedea că este cu adevărat așa. 

50. Meditaţia supremă reprezintă, de fapt, 
să fii liber de orice preocupare. 

51. Ceea ce experimentezi tu acum este 
modul în care funcționează lumea. A te naște 
în ea înseamnă să simţi deopotrivă durere și 
fericire. Dacă vrei să treci dincolo de ele atunci 
refugiază-te la picioarele Lui. 

52. Orice ar decide Dumnezeu este spre 
binele tău. Oare nu simţi durere atunci când 
un doctor te tămăduiește pentru a te ajuta? În 
mod analogic, Dumnezeu te purifică înainte de 
a te lua în brațele Lui. Îți spune: „Dă-mi toate 
impuritățţile tale - ia în schimb această Viaţă 

ă”. Este adevărat că îţi trimite 


Eternă Imaculată 
greutăți, dar face asta doar ca să trezească în 
tine dorul de a-L cunoaște. El însuși acceptă 
greutățile tale și lacrimile din ochii tăi. 

53. Suferința este inevitabilă până în 
momentul în care îți vei găsi alinarea la 
picioarele lui Dumnezeu. 

54. El este antidotul pentru durere. 
Urmărește să ÎI chemi în permanenţă, să 

meditezi asupra Lui, roagă-L. El este Binele, 

Pacea și Fericirea, Viața din viața ta, Atman. 
55. În lumea acțiunii, precum și în cea a 

devoțiunii religioase, principalul aspect 
important este răbdarea. 

56. Tragediile le trăieşte doar omul. Ai curaj. 
Înfruntă-le cu putere și curaj. Poți să spui: 
„Sunt acțiunile Sale”, și să te refugiezi sub 
protecția Sa. 

57. Înţeleg sentimentul tău de dezolare. 
Eşti înconjurat de nori întunecați ce anunță o 
nefericire iminentă. Este normal ca mintea ta 
să se simtă acaparată de o frică tensionantă. 
Cum să găsim calea de ieșire? Pentru cei care 
sunt disperaţi, singura sursă de alinare este 
Dumnezeu. Nuîţi pierde speranţa. Ai încredere 
deplină în El, în ciuda tuturor obstacolelor. 
Dacă ai căzut la pământ, folosește-Ll ca pe o 
trambulină ca să te ridici din nou, căci este de 
datoria omului să depună eforturi indiferent 
de ce s-ar petrece. Ghinionul nu trebuie să 
fie considerat un dezastru. Ar fi un păcat să 
procedăm astfel, căci cine ne trimite acest 
ghinion? Ceea ce El face, este bun în mod 
infailibil. Sub nicio formă, oricât de mare ar fi 
nefericirea pe care o trăiește, omul nu trebuie 

să accepte înfrângerea. 

58. Roagă-te pentru a avea capacitatea de a 
rezista. Tot ceea ce petrece este expresia Graţiei 
lui Dumnezeu. Totul este Graţia Sa. Ancorat în 
răbdare, suportând totul, ghidează-te după 
Numele Lui și trăiește cu bucurie. 

59. Voința celui Atotputernic este cea care 
prevalează în orice moment. De fapt, aceasta 
este legea creației. „Lumea” înseamnă o 
serie nesfârșită de suferințe, puţină fericire și 
durere. Omul se naște pentru a experimenta 
toate acestea. Nu vedeți că lumea nu este 
nimic mai mult decât o infinită varietate de 
fericire și durere? 

60. Aceasta este natura lumii. Înarmat cu 
tărie, precum un erou, trebuie să urmărești 
să te liniștești singur. Pur și simplu nu există 
altă speranță de a găsi pacea decât în 
contemplarea lui Dumnezeu. Fie ca aceasta să 
fie convingerea ta fermă. Este datoria omului 
ca în orice circumstanță să caute scăpare în 
El, căci în virtutea acestei legi au fost făcute 
toate lucrurile și fenomenele. 

61. Acordă-i lui Dumnezeu toată încrederea. 
Nu poți să știi dacă printr-o situație nefericită 
El de fapt nu îţi eliberează drumul de o 
nefericire și mai mare. 

62. Lumea aceasta este o lume a dualității 
și prin urmare este o sursă de durere. Dacă 
cineva caută reușite lumești, suferința este 
inevitabilă. Știţi cum se petrece? Este ca și cum 
am zgândări dinadins un ulcer deja existent. 
În acest fel durerea devine dublă. A ne orienta 
către Dumnezeu este, pe de altă parte, ca un 
unguent analgezic pe acel ulcer. Nu există 
altă modalitate de a calma suferinţa. 

63. (Către un cuplu care pierduse recent un 
copil): 

Sri Ma: Totul se petrece în acord cu karma 
fiecăruia. Era karma voastră să îl ajutați pe 
copilul vostru timp de câţiva ani și karma sa 
să accepte ajutorul vostru. Uneori marii sfinți 
trebuie să se nască și să trăiască pentru o 
anumită perioadă de timp până li se termină 
karma care le-a mai rămas, într-un mediu 
adecvat lor. Când totul se termină Dumnezeu 

îi ia. Totul este lila lui Dumnezeu. Unele flori 
cad fără a face fructe. Așa este lumea. Este 
normal să existe pierdere și durere. 

Tatăl de neconsolat a întrebat: Unde ar trebui 
să găsim tăria pentru a suporta asemenea 
pierderi? 

Sri Ma: Amintește-ţi că Atman al copilului 
și Atman al tău sunt același. Atman nu s-a 
născut și nici nu moare, este etern, numai 
corpul se deteriorează. Depune eforturi ca 
să ajungi să nu te atașezi de corp și nici să 
nu plângi pentru el. Dacă trebuie să plângi, 
plângi doar pentru El. Amintește-ţi să repeți 
Numele Lui Sfânt. Dedică-ţi viața lecturării 
Scrierilor Sfinte, pentru că acestea îţi vor 
aduce alinare și greutatea ta va deveni mult 
mai ușoară. Fă astfel încât viața ta să fie o 
existență de dăruire. Chiar casa ta poate să fie 
un ashram. Greutățile vin pentru a-ţi aminti să 
îți orientezi mintea astfel încât să le vezi ca o 
Binecuvântare din partea lui Dumnezeu. 

64. O femeie îndurerată: Ma, am uitat de 
pierderea fiicei mele de când ești tu aici. Acum 

că o să pleci mă voi cufunda din nou în durere 
ca mai înainte. 

Sri Ma și-a pus mâinile pe inima acestei 
femei și a spus cu o mare compasiune: Nu, nu 
vei mai fi copleșită din nou dacă te gândești 

la Dumnezeu și îi repeți Numele Lui Sfânt în 
permanență. 

65. (Către o femeie al cărei soț este în 
închisoare ca prizonier politic, sub guvernarea 
britanică): 

Sri Ma: În prezent îţi faci griji pentru el zi 
și noapte pentru că este soțul tău. Înainte 
să te căsătorești cu el, era un străin pentru 
tine și nu aveai de ce să te gândești la el. 
Tot la fel, omul trebuie să își stabilească 
ca prioritate relația sa cu Dumnezeu prin 
venerarea oricărei Forme a Sale care reușește 
să îi cucerească inima. Această familiaritate 
va crește în intensitate umplându-te gradat 
de gânduri despre El Însuși. Prin intermediul 
acestui soț (pati) fericirea ajunge să semene 
la tine cu durerea. Dar față de Domnul (Pati) 
ea este doar Fericire. Oricum ar fi, soțul tău 
este tot o formă a Acelei Ființe Supreme, așa 
că dacă poți să te gândești la el în acest fel, te 
vei gândi în permanenţă la Dumnezeu însuși. 
Toate sunt Formele Sale. Doar El există. 

66. Este normal să fii tristă din cauza 

pierderii unei persoane iubite. Uneori ni se 
pare că Dumnezeu, care este lubitul Suprem 
a tot ce există, este duşmanul nostru. În ciuda 
acestui aspect, ceea ce El decide va trebui să 
fie îndurat. Dragă mamă, ascultă rugămintea 
fetiţei tale: în aceste zile de durere și neliniște, 
invocă-l pe Dumnezeu și plângi de dorul Lui. El 
este cel care vine la noi sub forma unui frate 
sau a unui soţ. Doar invocându-L îți poţi găsi 
pacea. 

67. A încerca să chemăm spiritul celor care 
au plecat din această lume nu este bine. 
Adeseori ne răspunde o altă ființă, iar omul 
obișnuit nu este capabil să distingă între 
manifestarea autentică și cea falsă. Prin 
urmare, este dăunător. Nu îi permite minţii 
tale să se ocupe de nicio problemă de acest 
fel. La nivelul Sinelui ești unită cu fiica ta. În 
această lume fericirea alternează invariabil 
cu durerea. Ține minte faptul că prin Atman 
ea este mereu cu tine și în tine. Acesta este 
un adevăr, nu este ceva imaginar. Nașterea și 
moartea apar ca o împlinire a Voinţei Divine. 

În toate formele și condiţiile nu există nimic în 
afara Lui. Doar El există. 

68. Întrebare: Oamenii spun că totul este 
decis în virtutea destinului fiecăruia. Este 
posibil să păcălim acest destin prin acțiuni 
adecvate? 

Sri Ma: Totul este posibil prin bunăvoința lui 
Dumnezeu. Și dacă El este bunăvoința însăși, 
ce poate fi imposibil de obținut imediat? 

69. Întrebare din partea unei femei: Ma, îmi 
doresc starea de iluminare, și cât mai rapid. 
Am tot căutat-o de ceva timp și acum deja se 
fac ani buni... 

Sri Ma: Iluminarea nu este circumscrisă 
timpului. 

70. Întrebare: Oricum, înainte să mor trebuie 
să o ating! Te rog, spune-mi cum. 

Sri Ma: Trebuie să rămâi nemișcată cât mai 
mult posibil și să meditezi în singurătate. În 
loc să faci asta ai început să ai atâtea activități 
care te obligă să te ocupi de cele lumești! 

71. Întrebare: Dar nu vreau să mă retrag din 
lume. De ce nu pot atinge starea de iluminare 

aici și acum în mijlocul activităților mele 
lumești? 

Sri Ma a dat din cap spunând: Asta nu 
se poate. Privește lucrurile din această 
perspectivă: Când vrei să scrii o scrisoare 
nu o faci în public. lei o foaie de hârtie, un 
stilou și te așezi undeva singură. Odată ce ai 
scris-o poți să o citești și altora. Odată ce am 
perceput Sinele problema dacă să trăim în 
lume sau retras nu mai apare. Dar atâta timp 
cât încă mai lupţi ca să ajungi acolo, trebuie să 
fii singură. 

72. Întrebare de la o casnică: Ma, îmi e greu 
să găsesc timp pentru nama japa sau pentru 
meditație. Imediat ce mă așez și rămân 
nemișcată, atunci se petrec o mulţime de 
evenimente care îmi solicită atenția. 

Sri Ma a surâs înțelegătoare. 

A spus: Să presupunem că ești în picioare la 
malul mării și vrei să intri în apă. Poţi să aștepți 
până când încetează valurile? 

73. Către o ascetă: Rămâi liniștită într-un 
loc și practică sadhana ca un aspirant sincer 

și serios. În primul rând trebuie să umpli 
golul tău și atunci această comoară pe care 
ai acumulat-o pentru sine va căuta o ieșire și 
astfel se va comunica pe sine celorlalți. 

74. Cineva se poate întreba, ce rău poate 
să existe în a face kirtan, japa, meditaţie etc. 
în compania altora? Totuși, a simţi atracție 
față de compania altor persoane constituie 
un obstacol. Aceasta va atrage după sine, 
inevitabil, instabilitatea. În plus, dacă te 
pândește sau se trezește în cineva dorința 
de a fi conducătorul sau liderul congregației, 
acesta este, de asemenea, un aspect 
dăunător, și în cazul bărbatului și al femeii. 

75. Întrebare: Ma, zilele trecute mi-ai spus să 
fac gayatri japa. De ce? 

Sri Ma: Văd cordonul sacru pe umărul tău. 
Dacă ţi s-ar cere să te identifici ai spune „sunt 
brahman”. Prin urmare, kriya unui brahman ar 
trebui la rândul ei menținută. Nu trebuie să te 
gândești la motive. La fel cum ai uda rădăcina 
unei plante, fă puţin japa în fiecare zi. Cine 
știe? Poate că planta își va reveni la viaţă. Ai 

putea să simţi impulsul de a-ţi realiza kriya cu 
seriozitate. 

Întrebare: Dar nu pot să respect regulile de 
dietă etc. 

Sri Ma: Nu este necesar să o faci. Pur și simplu 
adu-ți aminte de mantra. Acum depinde de 
tine. 

76. Părinţii sunt vinovaţi dacă copii renunță 
la Gayatri Mantra, deși au primit cordonul 
sacru. Părinţii nu îi învaţă importanţa valorilor 
spirituale. Copiii sunt învăţaţi că educaţia cu 
privire la aspectele lumești este necesară dar 
nu și faptul că au și o îndatorire importantă 
față de aspiraţiile religioase. 

77. Întrebare din partea unei tinere 
domnișoare europene: Voi găsi vreodată 
pacea și fericirea? 

Sri Ma: Pacea și fericirea se găsesc pe drumul 
către Dumnezeu, niciodată în lume, unde se 
obține un pic de fericire care este invariabil 
urmată de o umbră de suferinţă. 

Tânăra domnișoară, după o conversaţie lungă: 
Nu voi uita niciodată ceea ce mi-ați spus. 

Sri Ma: Să nu uiţi? Nu este suficient. Trebuie 
să meditezi cel puţin cinci minute pe zi la 
regulile prevăzute de religia ta, și nu uita de 
această prietenă (arătând către ea)! 

78. Datoria omului este să rămână senin și 
împăcat în orice circumstanță. A ne face o 
idee proastă despre o persoană doar pentru 
că cineva a auzit o bârfă despre ea este un 
aspect rău. Ostilitatea, acuzațiile, limbajul dur, 
ura etc., chiar dacă rămân ascunse în minte, 
vor ajunge inevitabil să se întoarcă împotriva 
celui care le manifestă. Nimeni nu ar trebui să 
își facă rău prin menţinerea unor asemenea 
gânduri și sentimente. 

79. Întrebare: Pe cine putem să o numim 
mamă? Care sunt calitățile unei mame? 

Sri Ma: Pe nimeni. O mamă este pur și simplu 
mamă. Cei care ajung să fie copiii ei știu cum 
este ea. 

80. Întrebare de la un sadhu: Ma, trebuie să 
respectăm sistemul de caste? 

Sri Ma: Oamenii se comportă în conformitate 
cu propriile predilecții. Ce crezi despre asta? 

Sadhu: Cred că normele trebuie să fie 
respectae. 

Sri Ma: Atunci este bine că o faci. 

Sadhu: Călătoresc cu grupuri de asceți, ei nu 
respectă normele. Intru în buclucuri. 

Sri Ma: Tu ce ești? 

Sadhu: Sunt brahmachari. 

Sri Ma: Atunci ar trebui să urmezi normele 
și regulamentele referitoare la statutul tău. 
Menţine-ţi propria individualitate. Lasă-i pe 
asceți să facă ce vor. 

81. Întrebare: Se spune că Dumnezeu este 
totul. Nimic nu se petrece în afara Voinţei 
Lui. De ce ar trebui să fim învinovăţiți pentru 
păcatele noastre? 

Sri Ma: Totul este numai El. Binele și Răul 
sunt tot El. El se bucură de binele pe care îl 
face și tot El suferă consecințele acţiunilor 
rele. Eu te văd ca El care spune că El suferă. El 
este fericit, El este trist. Acesta este jocul Său, 
lila, din timpuri imemoriale. 

Întrebare: Ce sens are toată această luptă? 

Sri Ma: Are mult sens. Un copil care încă 


ara. 


Ma Ananda Moyi, împreună cu Bhaiji, 
unul dintre principalii săi discipoli 

studiază nu își dă seama câte cunoștințe a 
dobândit. Când obţine diploma atunci se 
simte fericit. Într-un mod asemănător când 
va veni momentul, vei știi când ai avansat. 
Continuă să trăiești cu gândul la Dumnezeu. 

82. Ceea ce este plăcut (preyas) este bun în 
aparenţă; ceea ce este un bun dorit (sreyas) 
este în aparenţă dificil și neplăcut. Este 
necesar să transformăm ceea ce este bun în 
ceea ce este plăcut. 

83. Întrebare: Dacă un om se dedică religiei 
la bătrâneţe, va fi capabil să menţină o 
seninătate a spiritului în momentul morții 
sale? 

Sri Ma: Modul de viață al unui om este 
determinat de nenumărate tendinţe, prin 
urmare, nu se poate spune nimic despre 
ultimele ore de viață ale unui om. Având în 
vedere că totul este posibil, nu trebuie să 
avem o viziune îngustă. Este posibil ca un om 
să fie cuprins de idealuri sublime la vârste din 
ce în ce maiînaintate. Obiectivul ar trebui să fie 
mereu înalt. Dacă o rază de lumină a luminat 

viața interioară a unei ființe umane, nu este 
oare posibil să i se manifeste și iluminarea 
completă? Deși îndoielile și eforturile slabe 
sunt normale, omul nu ar trebui să se lase 
pradă lor. Perseverează în efortul tău și vei 
vedea cum Graţia lui Dumnezeu poate totul, 
în orice moment. 

84. Întrebare: Este bine să ne rugăm la 
Dumnezeu pentru orice fel de problemă? 

Sri Ma: Dacă vrei să te rogi pentru lucruri 
lumești, poţisă-l cerisăte ajute, darrugăciunea 
cea mai bună este pentru a-L cunoaște pe El. 

85. Este mai bine să nu practici kriyas-uri 
yoghine dacă nu ai un ghid adecvat. 
Modalităţile ușoare și naturale sunt sigure 
și suficiente pentru a practica meditaţia și 
pentru a-ți aminti de Dumnezeu. 

86. Întrebare: În Ramayana se spune că 
dacă pronunțăm și o singură dată numele lui 
„Rama”, este suficient pentru a ne purifica 
de toate păcatele. lar noi facem cerurile să 
răsune cu kirtan-urile noastre către Rama și 
nu obținem nimic! Cum este posibil? 

Sri Ma: Pur și simplu pentru că faceţi cerurile 
să răsune cu kirtan-ul voastră în gura mare! 

Întrebare: Nu înțeleg. 

Sri Ma: Ne dăruim repetării kirtan-urilor cu 
speranţa că la un moment dat se va petrece! 

87. Esenţial este să continuăm să practicăm. 
Faceţi un efort, căci ajutorul va veni în cele din 
urmă. 

88. Întrebare: Este necesar să respectăm 
reguli referitoare la a mânca separat? Nu 
sporește aceasta schimburile de priviri? 

Sri Ma: Regulile sunt necesare pentru un 
sadhaka. Aura sa este afectată de apropierea 
diferitelor tipuri de oameni. Gândește-te la 
un chirurg. Cât efort este necesar să depună 
pentru a preveni infecțiile. Totuși, dacă 
sadhaka a atins „imunitatea”” dacă este 
plin de shakti divină, atunci poate alege să 
acționeze cum dorește. 

89. Întrebare: Cum putem să atingem o 
stare de unitate? 

Sri Ma: (surâzând) Ești conștient de o stare 
de separare? Vorbind serios, doar gândul, 

„cum pot să mă unesc cu EI” sau „ce să fac 
ca să ÎI cunosc” îţi va arăta drumul pentru a 
atinge acest obiectiv. 

90. Întrebare: Ma, înțelegem ce ne ceri, dar 
nu putem face nimic în această direcție. 

Sri Ma: Pitaji, nu există înțelegere, dacă ar fi 
așa s-ar revela singură în acţiune. 

Întrebare: Atunci, cum să facem ca să 
înțelegem? 

Sri Ma: Credința. Acţionează conform 
cuvintelor guru-lui tău; Graţia lui Dumnezeu 
(ce se manifestă prin Ghidul spiritual) va face 
totul pentru tine. 

91. O doamnă: Atâta lume! Ma, nu ai 
niciodată un moment de respiro, nu ești 
niciodată obosită sau iritată, ci mereu atât de 
veselă! 

Sri Ma: Păi dacă în propria ta casă există un 
număr considerabil de persoane, nu vorbești 
cu ele? Îți miști membrele dar nu te simți 
obosită, nu-i așa? 

93. Un Kazi Saheb: Eu nu am venit să te 
ascult. Vreau doar să îţi spun ceva și atât: 

m-am alăturat luptei. Te rog, oferă-mi victoria. 
Uneori mă simt dezarmat și fără muniții pentru 
luptă. Vei menţine kheyala ta și asupra mea? 

Sri Ma, surâde: Așa să fie, Pitaji. 

93. În călătoria sa de întoarcere, Sri Ma i-a 
spus unui prieten comun în mașină, „Kazi 
Saheb Pitaji a început prin a-mi cere să nu 
spun nimic, de asta nu am spus nimic. Când te 
vei întoarce spune-i lui Pitaji că oricine pleacă 
la luptă pentru a ajunge la EI, este susținut de 
însuși Dumnezeu. Chiar El îi va oferi mijloacele 
necesare. Prin urmare, nu există niciun motiv 
pentru a menţine vreo stare de îngrijorare.” 

94. Când Jamini Babu i-a spus că copacul 
spinos din apropierea camerei sale din 
Shahbagh (1944) s-a transformat în ramuri 
de santal, Sri Ma a răspuns: „Vedeţi cât 
de minunată este creația lui Dumnezeu? 
Animalele, păsările, ființele umane, copacii, 
plantele, insectele, toate răspund la 
mediu, chiar dacă o fac într-un mod diferit. 
Capacitatea de impregnare sau de respingere 
nu este aceeași. De exemplu, o sută de 

persoane ascultă un discurs, printre ei sunt 
multe persoane culte. Unii înțeleg într-un 
mod profund discursul, pentru alții rămâne 
neînțeles; aici nu apare problema educației. 
Înțelegerea depinde de samskaras-urile cu 
care vine fiecare din viețile sale anterioare, de 
tendințele fiecăruia. Ceva similar se petrece și 
în regnul animal sau vegetal. Nu le trivializați 
ca niște ființe ignorante. El Însuși este în toate 
formele creaţiei. 

95. Întrebare: Dacă Sri Ma a găsit pacea, de 
ce continuă să meargă de colo-colo? 

Sri Ma răspunde direct: Pitaji, dacă aș rămâne 
într-un loc tot aceeași întrebare ar putea să 
apară, nu e așa? Pitaji, nu știi că sunt o fetiță 
neastâmpărată? Nu pot să rămân într-un loc 
nemișcată. Ăsta este un răspuns. Din alt punct 
de vedere, pot să spun că tu ești cel care mă 
vede călătorind. În realitate nu mă mișc deloc. 
Când ești la tine acasă, nu este al tău orice 
colț? Tot la fel, și eu fac ture prin propria mea 
casă. Nu merg nicăieri. Mă odihnesc mereu în 
propria mea casă. 

96. Întrebare: Ma, ce crezi despre toată 
această lume care vine aproape zilnic să te 
vadă? 

Sri Ma: Nu e nimic nou. Toţi îmi sunt 
cunoscuți. 

97. Întrebare: Şi dacă spun că nu am 
încredere în aspectele spirituale? 

Sri Ma: Unde există „nu”, este și un „da” 
potenţial. Cine poate spune că este dincolo 
de afirmaţie și de negare? A avea credință 
este imperativ. Credinţele unui om sunt 
influențate enorm de mediul în care trăiește; 
prin urmare, alege compania sfinţilor și a celor 
înţelepţi. Să crezi înseamnă să crezi chiar în 
propriul tău Sine. Necredința înseamnă să 
confunzi ceea ce nu este real în tine însuţi cu 
ceea ce este real. 

98. Datoria Supremă a omului este să 
înceapă călătoria de căutare a sinelui său real, 
să urmeze calea devoțţiunii, în care „eu-l” este 
pierdut în „tu” sau să ia calea introspecţiei. El 
se află atât în „tu”, cât și în „eu”. 

99. Un grup de femei care au venit să își ia 

rămas bun de la Sri Ma în una din călătoriile 
sale: „Ma, te rugăm, spune-ne că ne aparții!” 

Sri Ma (râzând): Aparţin tuturor locurilor și 
întregii lumi! 

100. Oriunde ai fi trebuie să trăiești în 
compania celor care manifestă în mod natural 
Pacea. Îți spun, fii mereu atent la acest aspect: 
Dumnezeu și doar Dumnezeu este Pacea. 
Inexorabil,  perseverența  unidirecțională 
aduce cu sine transformarea benefică de 
perspectivă, care îţi va aduce Pacea. 

Pacea poate fiatinsă în orice loc din lume sau 
departe de ea. Spuneți că am găsit Pacea și ar 
trebui să o răspândesc și celorlalți. Vă spun că 
eu sunt o fetiță și voi sunteți părinţii mei. Toți 
aceia care sunt singuri și copiii sunt prietenii 
mei. Acceptaţi-mă ca atare și acordați-mi 
un loc în inimile voastre. Când îmi spuneţi 
„Mamă” mă ţineţi la distanță. Mamele trebuie 
să fie respectate și venerate. Dar o fetiță are 
nevoie de iubire și grijă și să fie iubită de toți. 
Așa că aceasta este unica rugăminte pe care 
v-o fac, să îmi faceți loc în inimile voastre. 

